<QUEST><TI><TI-INTRO>SUULINE KÜSIMUS <QREF QID="H-2010-0043">H-0043/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28114">Liam Aylward</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0043">Teema: Euroopa Solidaarsusfond - künnise alandamine ja ettemakserahastu</OBJECT><CONTENT><PARA>Euroopa viimaste kuude halbade ilmastikuolude ning sellest kodudele, ettevõtetele ja põllumajandusele tekkinud kahjude tõttu on Euroopa Solidaarsusfond põhjustanud palju tähelepanu ja küsimusi. </PARA><PARA>Komisjon ja parlament esitasid nõukogule ettepaneku võtta vastu uus solidaarsusfondi määrus, mille üks oluline punkt on nn suurõnnetuste künnise alandamine 0,5 protsendini rahvamajanduse kogutulust või 1 miljardi euroni 2007. aasta hindades sõltuvalt sellest, kumb on hetkel madalam (praegune künnis on 0,6% rahvamajanduse kogutulust või 3 miljardit eurot 2002. aasta hindades). </PARA><PARA>Tähtis on ka ettepanekus sisalduv võimalus teha õnnetusest tabatud riigile tema taotlusel ettemakseid – vastav rahastu oleks nende piirkondade jaoks vahetult pärast õnnetust väga teretulnud.</PARA><PARA>Kas nõukogu võib öelda, millal ta mõtleb kõnealust ettepanekut käsitleda, eriti arvestades nimetatud fondi kasvavat tähtsust? Kas nõukogu oskab öelda, kas hakatakse kaaluma ettemakserahastu küsimust?</PARA></CONTENT></QUEST>