<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0121">O-0121/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28340">Patrizia Toia</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0121">Teema: Euroopa vabadusel, turvalisusel ja õigusel rajanev ala, kohtuotsuste vastastikune tunnustamine kriminaalasjades ja Prantsusmaa hiljutine keeldumine terroristi väljaandmisest Itaaliale</OBJECT><CONTENT><PARA>Prantsusmaa valitsus otsustas 13. oktoobril 2008 tühistada Versailles’ apellatsioonikohtu otsuse ja keelduda terroristi Marina Petrella väljaandmisest Itaaliale. Petrella on süüdi mõistetud mõrvas, mõrvakatses, inimröövikatses ja muudes kuritegudes. Prantsuse valitsus viitas klauslile, mille ta esitas 1957. aastal väljaandmise Euroopa konventsiooni sõlmimisel ning mis on seotud selle isiku ea ja tervisliku seisundiga, kelle väljaandmist nõutakse, olgugi et Itaalia õiguskorras on kehtestatud kaitsemeetmed, sealhulgas karistuse peatamine süüdimõistetud isikute puhul, kelle tervis või iga ei võimalda kinnipidamist.</PARA><PARA>Kas nõukogu ei arva, et: </PARA><PARA>– terrorismiaktide, sealhulgas terrorismi eesmärgil toimepandud mõrva eest süüdimõistetud isikute väljaandmisest keeldumine seab kahtluse alla vastastikuse kriminaalasjades tunnustamise põhimõtte kui ühe ELi vabadusel, turvalisusel ja õigusel rajaneva ala põhialuse rakendamise? </PARA><PARA>– liikmesriigid peaksid kohaldama 1957. aasta konventsiooni artiklit 26, sest see kohustab liikmesriikidest konventsiooniosalisi loobuma reservatsioonidest esimesel võimalusel, võttes arvesse, et EL on alates 1957. aastast pidevalt arenenud vabadusel, turvalisusel ja õigusel rajanevaks alaks, mis põhineb vastastikuse tunnustamise ja ühiste inimõiguste standardite põhimõttel?</PARA><PARA>– ELi tasandil võetakse mida ette, et tagada kriminaalasjades tunnustamise põhimõtte täielik kohaldamine ja arendamine, kehtestades samas ühised menetluslikud kaitsemeetmed kahtlusalustele ja süüdistatavatele kriminaalmenetlustes ning tagades inimõiguste täieliku austamise?</PARA></CONTENT></QUEST>