<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000076">O-000076/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96837">Petra Kammerevert</PERSON>, <PERSON ID="96718">Olga Sehnalová</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000076">Teema: Avalikud konsultatsioonid ja juurdepääsetavus neile kõigis ELi keeltes</OBJECT><CONTENT><PARA>Euroopa Liit jääb paljude oma kodanike jaoks kaugeks moodustiseks, kuigi tehakse jõupingutusi otsedemokraatia elementide lisamiseks ELis. 2010. aasta aruandes ELi kodakondsuse kohta on öeldud: „Selleks et nimetatud jõupingutused oleksid edukad, on vaja kaasata Euroopa kodanikke – mitte kui passiivseid õiguste kasutajaid, vaid kui Euroopa projektis osalejaid.”</PARA><PARA>Oma vastuses eelmisele küsimusele avalike konsultatsioonide kohta (<ANCHOR ID="1" FAMILY="WQ" TYPE="E" YEAR="2011" NUMBER="002327">E-002327/2011</ANCHOR>), lubas komisjon 2011. aastal oma konsulteerimispoliitika läbi vaadata.</PARA><PARA>Millal muutuvad selle lubatud läbivaatamise tulemused kättesaadavaks? Kuidas kavatseb komisjon paremini kasutada liikmesriikide konsultatsioonikanaleid (läbivaatamise üks osa)?</PARA><PARA>Krakowi deklaratsioonis, mis võeti vastu ühtse turu foorumil oktoobris 2011, nõuti, et avalikkusega konsulteerimine oleks ennetavam ning et seda korraldataks koostöös riiklike ja kohalike sidusrühmade, vabaühenduste, ametiühingute, meedia jt arvamuskujundajatega. Samuti nõuti, et need konsultatsioonid oleksid tavakodanikule kättesaadavad kõigis ametlikes keeltes.</PARA><PARA>Kuidas kavatseb komisjon vastata Krakowi deklaratsiooni nõudmisele avalike konsultatsioonide paremaks korraldamiseks?</PARA><PARA>Komisjon on teinud ettepaneku nimetada 2013. aasta Euroopa kodanike aastaks, et tõsta teadlikkust ELi kodakondsusega kaasnevatest hüvedest ja õigustest ning edendada kodanike osalemist liidu otsuste tegemises.</PARA><PARA>Milliseid samme kavatseb komisjon seoses eelnimetatuga veel astuda, et leevendada suhtlemis- ja teabepuudust kodanike ja ELi vahel?</PARA></CONTENT></QUEST>