<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0045">O-0045/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96710">Jens Rohde</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0045">Teema: Õiguskindluse, sõna- ja ajakirjandusvabaduse kaitse</OBJECT><CONTENT><PARA>Vastastikuse tunnustamise ühise õigusruumi arendamisel võivad liikmesriikide õigussüsteemide erinevused kaasa tuua olukordi, kus kodanike põhiõigused ja -vabadused satuvad surve alla. Nii on see seoses nn laimuturismiga. Erinevused riikide laimuseadustes ja õigusrikkumiste kohtualluvust käsitlevates erinormides toovad kaasa selle, et valitakse meelepärane kohtualluvus, mille puhul hagejal on võimalik esitada oma laimamiskaebus liikmesriigis, kus on kõige rangem laimuseadus või vastav pretsedendiõigus, eelkõige riikides, kus on ümberpööratud tõendamiskohustus.</PARA><PARA>1. Kas komisjon võiks selgitada oma seisukohta, mis puudutab seoseid vastastikuse tunnustamise, nn laimuturismi ning sõna- ja ajakirjandusvabaduse kaitse vahel? Kas komisjoni meelest on see vastuvõetav olukord, kus kostjad, nt ajakirjanikud, kirjastajad, teadlased jt peavad tegelema kohtuasjadega liikmesriigis, mis ei ole see liikmesriik, kus nad on oma töid avaldanud, lihtsalt seepärast, et publikatsioon on kättesaadav ka internetis või seda saab veebi kaudu tellida hageja elukohariigis? Kas komisjon kohustub esitama uue ettepaneku, et täita lünk selles küsimuses Euroopa Parlamendi ja nõukogu määruses lepinguväliste võlasuhete suhtes kohaldatava õiguse kohta (Rooma II )?</PARA><PARA>2. Kas komisjon on valmis kaaluma võimalikke õiguslikke meetmeid, mis tagavad ELi kodanike õiguskindluse kaitse ning nõuavad seda, et õigusliku aluse inimeste laimus süüdistamiseks nende tehtud avalduste alusel saab leida üksnes selle riigi õigusest, kus publikatsioon on avaldatud, samas austades kostja seaduslikku õigust kaitsta oma mainet?</PARA><PARA>3. Milline on komisjoni seisukoht selle suhtes, et laimus süüdistatavad, kes peavad arvestama väga suurte kohtukuludega riikides, kus kohaldatakse ümberpööratud tõendamiskohustust, on sunnitud ametlikult vabandama ja sõlmima kokkuleppeid kahjuhüvitamiseks, lihtsalt seepärast, et hageja tunneb end isiklikult solvatuna ja emotsionaalselt kannatanuna?</PARA><PARA>4. Milliseid meetmeid on komisjon valmis algatama, et tagada sõna- ja ajakirjandusvabadus nii füüsilistele kui ka juriidilistele isikutele Euroopas, tagades samas seadusliku õiguse oma mainet kaitsta?</PARA></CONTENT></QUEST>