<QUEST><TI><TI-INTRO>SUULINE KÜSIMUS <QREF QID="H-2010-0123">H-0123/10</QREF></TI-INTRO><TI-SESSION>Küsimuste tunniks osaistungjärgul - aprill 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0123">Teema: Rahvusvahelise Valuutafondi osalemine ülemäärase eelarvepuudujäägi menetluses</OBJECT><CONTENT><PARA>11. veebruaril 2010. aastal toimunud Euroopa Liidu Nõukogu erakorralisel kohtumisel, kus käsitleti Kreeka majanduslikku olukorda, otsustati muu hulgas, et komisjon hakkab koostöös Euroopa Keskpangaga (EKP) tähelepanelikult jälgima soovituste täitmist ja teeb Rahvusvahelise Valuutafondi (IMF) kogemuste põhjal vajaduse korral ettepaneku täiendavate meetmete kohta. Ülalnimetatud nõukogu otsuses IMFile viitamine loob ohtliku institutsioonilise pretsedendi, sest sellega antakse IMFile ülesanne jälgida koos komisjoni ja EKPga Kreeka suhtes kehtestatud meetmete rakendamist.</PARA><PARA>Esiteks ei ole IMFi ega ühegi teise rahvusvahelise organisatsiooni osalemist järelevalvemenetlustes ette nähtud Euroopa Liidu toimimise lepingu artiklis 126 (mis on kõnealuse lepingu kõige üksikasjalikum artikkel), ülemäärase eelarvepuudujäägi menetlust käsitlevas protokollis nr 12 ega teistes Euroopa Liidu õigustekstides. Teiseks võib IMFi osalemine olla õigustatud – olgugi et selle õiguspärasus on küsitav – üksnes siis, kui asjaomane liikmesriik on ametlikult IMFi abi palunud. Kas nõukogu võiks ülaltoodut arvestades vastata järgmistele küsimustele: Kas nõukogu võttis arvesse asjaolu, et nõukogu viide IMFile on aluslepingutega vastuolus ning loob institutsioonilise ja poliitilise pretsedendi, eirates nõuetekohast menetlust? Kas Kreeka on esitanud IMFile abitaotluse?</PARA></CONTENT></QUEST>