<QUEST><TI><TI-INTRO>SUULINE KÜSIMUS <QREF QID="H-2010-0074">H-0074/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96955">Catherine Bearder</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0074">Teema: Bioloogiline mitmekesisus ja keskkonnaalaste prioriteetide allutamine ärihuvidele</OBJECT><CONTENT><PARA>Aafrika elevandi uuesti ohtu sattumine näitab mõnede maakera kõige haruldasemate ja ohustatumate liikide kaubaks muutmise ohtlikkust. Oht sellele konkreetsele loomale on iseloomulik lähenemisele, kus majanduslik nõudlus seatakse esiplaanile meie ökosüsteemi ja seal elavate loomaliikide kaitsmise vajaduse suhtes.</PARA><PARA>Sellise suhtumise teiseks näiteks on komisjonist hiljuti lekkinud dokument, millest selgub komisjoni kavatsus liigitada palmiistandikud ümber „metsaks”, et võimaldada palmiõli kasutamist biokütusena.</PARA><PARA>Õlipalmiistandike ümberliigitamine komisjoni poolt annab palmiõli-, raie- ja paberitööstusele vaba voli raadata, hävitada ja tappa. Üle kogu maailma võitlevad organisatsioonid selliste tööstusharude agressiivse vohamise tõttu väljasuremise äärele viidud liikide ellujäämise eest.</PARA><PARA>Milliseid täiendavaid samme kavatseb komisjon käesoleval, ÜRO bioloogilise mitmekesisuse aastal astuda, et kaitsta paljusid ohualteid liike, mida võidakse kasutada ära kaubandusliku tulu saamiseks?</PARA></CONTENT></QUEST>