<QUEST VERSION="2"><TI><TI-INTRO>Infotunni küsimus <QREF QID="H-2010-0485">H-0485/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 oktoober osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28372">Ryszard Czarnecki</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0485">Teema: Poolakeelse vähemuse diskrimineerimine Leedus seoses kakskeelsete siltide kasutamisega</OBJECT><CONTENT><PARA>Leedus diskrimineeritakse poolakeelset vähemust sellega, et karistatakse rahalise karistusega ettevõtteid ja kohalikke ametiasutusi, kes kasutavad kakskeelseid (leedu ja poola) silte ja teabetahvleid. Sellised juhtumid on leidnud aset kahes piirkonnas, kus ühes moodustab poolakeelne vähemus rohkem kui 80% (Soleczniki/Šalčininkai rajoon) ja teises rohkem kui 60% (Vilniuse rajoon) sealsest elanikkonnast.</PARA><PARA>Leedu rikub seega järjepidevalt rahvusvahelist õigust, eelkõige rahvusvähemuste kaitse raamkonventsiooni (nimelt selle artikleid 10 ja 11), mille Leedu parlament ratifitseeris 2010. aastal. Sellest annavad tunnistust järgmised näited.</PARA><PARA>19. augustil 2010 mõisteti Vilniuse rajooni bussipargi juhatajale Dariusz Gasperowiczile 450 liti suurune rahatrahv selle eest, et ta oli paigaldanud väikebussidesse kakskeelsed sildid. Eelnevalt oli sama teo eest trahv määratud Šalčininkai bussipargi juhatajale Edgar Obłoczyńskile. 20. augustil 2010 määrati Czarny Bóri/Juodšiliai transpordiettevõtte Irzimas omanikule 1200 liti suurune rahatrahv selle eest, et ta oli bussidele paigaldanud bussi marsruuti näitavad leedu- ja poolakeelsed sildid. Šalčininkai rajooni kohaliku omavalitsuse vastutavale isikule Bolesław Daszkiewiczile määrati 1200 liti suurune rahatrahv kakskeelsete tänavasiltide paigaldamise eest.</PARA><PARA>Mida kavatseb nõukogu eelnevat silmas pidades ette võtta selleks, et avaldada rahvusvahelisel tasandil Leedule survet ja sundida ta lõpetama poolakeelse vähemuse diskrimineerimine?</PARA></CONTENT></QUEST>