<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0063">O-0063/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28409">Raül Romeva i Rueda</PERSON> ja <PERSON ID="28234">Angelika Beer</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="1224">Karl von Wogau</PERSON> <GRPOL GRPOLID="1102">PPE-DE</GRPOL> fraktsiooni nimel, <PERSON ID="28306">Ana Maria Gomes</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="1946">Annemie Neyts-Uyttebroeck</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="28616">Ģirts Valdis Kristovskis</PERSON> <GRPOL GRPOLID="1108">UEN</GRPOL> fraktsiooni nimel, <PERSON ID="28249">Tobias Pflüger</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0063">Teema: ELi relvaekspordi toimimisjuhend - nõukogu suutmatus võtta vastu ühine seisukoht ja muuta see õiguslikult siduvaks dokumendiks</OBJECT><CONTENT><PARA>ELi relvaekspordi toimimisjuhend oleks pidanud muutuma kõikidele ELi liikmesriikidele õiguslikult siduvaks dokumendiks enam kui kaks aastat tagasi. Nõukogu tavarelvastuse ekspordi töörühm COARM leppis tehnilisel tasandil kokku ühise seisukoha tekstis 30. juunil 2005 pärast toimimisjuhendi põhjalikku muutmist, mille eesmärk oli muuta toimimisjuhend tõhusaks vahendiks, mille abil kontrollida relvade eksportimist ELi territooriumilt ja ELi ettevõtete poolt. Euroopa Parlament on suhtunud sellesse ühisesse seisukohta väga pooldavalt.</PARA><PARA>Siiski ei ole nõukogu võtnud nimetatud küsimuses vastu lõplikku otsust põhjusel, mida ei ole ametlikult selgitatud, kuid mis on selgelt seotud mõne liikmesriigi sooviga kaotada praegune ELi relvaembargo Hiina Rahvavabariigi suhtes. Euroopa Parlament on mitmel korral avaldanud soovi, et nõukogu võtaks vastu ühise seisukoha ning iga kord on eesistujariik lubanud astuda selle vastuvõtmiseks vajalikke samme, kuid tulemusteta. Samal ajal jõuavad Euroopa Parlamendi ja avalikkuseni peaaegu iga nädal uudised relvatehingutest Euroopa ettevõtete ja selliste riikide vahel, kellele ei tohiks toimimisjuhendi järgi relvi eksportida, nagu Tšaad, Myanmar, Pakistan, Liibüa ja mitmed teised. See on seda enam kahetsusväärne praegu, kui Euroopa julgeolekustrateegia ja areneva Euroopa julgeoleku- ja kaitsepoliitika raames korraldatakse üha enam ELi sõjalisi, mittesõjalisi ja humanitaarmeetmete välismissioone ning ELi töötajad võivad kergesti sattuda olukorda, kus neid ähvardatakse relvadega, mille varustajaks on olnud ELi liikmeriigid.</PARA><PARA>Mida lubab nõukogu teha selleks, et lahendada see dilemma esimese olulise ülesandena ja tagada ühise seisukoha võimalikult kiire vastuvõtmine?</PARA></CONTENT></QUEST>