<QUEST><TI><TI-INTRO>SUULINE KÜSIMUS <QREF QID="H-2009-0350">H-0350/09</QREF></TI-INTRO><TI-SESSION>Küsimuste tunniks osaistungjärgul - oktoober 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28276">Laima Liucija Andrikienė</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0350">Teema: Nõukogu seisukoht Venemaa ja Gruusia vahelist sõda käsitleva raporti kohta</OBJECT><CONTENT><PARA>30. septembril 2009 andis ELi moodustatud Gruusia alane sõltumatu teabekogumismissioon välja raporti, mis käsitleb augustis 2008 puhkenud sõda Venemaa ja Gruusia vahel. Vastaspooled on raportit erinevalt tõlgendanud seoses sellega, kelle süüks pidada sõjalist tegevust ja sadu hukkunuid. Raportis on siiski üsna selgelt kirjeldatud sõjale eelnenud Venemaa poolseid provokatsioone ning selles antakse teada, et Lõuna-Osseetias ja Abhaasias elavatele Gruusia kodanikele mitme aasta vältel toimunud passide väljastamine oli ebaseaduslik. </PARA><PARA>Milline on nõukogu tegelik seisukoht raporti ja selle tulemuste kohta? Kuidas muudab raport piirkonna poliitilist olukorda? Kas nõukogu näeb nüüd suuremat vajadust sekkuda aktiivsemalt piirkonnas toimuvasse, et hoida ära konflikti edasine ägenemine? Kuidas kavatseb nõukogu raportile ja selle tulemustele reageerida?</PARA></CONTENT></QUEST>