<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000059">O-000059/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96930">Vital Moreira</PERSON><BRK/><COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR></TI><OBJECT OBJID="OBJ000059">Teema: ELi ja India vabakaubanduslepingu alaste läbirääkimiste seis</OBJECT><CONTENT><PARA>Indiaga sõlmitav vabakaubandusleping on tänaseni sõlmitud vabakaubanduslepingutest kõige mahukam. Võttes arvesse selle lepingu tähtsust:</PARA><PARA>1.  Millist edu on saavutatud riigihangete, teenuste (kaasa arvatud IV režiim), geograafiliste tähiste ja kestliku arengu valdkonnas, mis võimaldaks realistlikult vabakaubanduslepingu peatset sõlmimist? Kas komisjon saab tagada, et selle ajakava raames pööratakse nõutaval määral tähelepanu Euroopa Parlamendi nõudmistega kooskõlas olevale peatükile õiguslikult siduva kestliku arengu kohta, sealhulgas ILO standarditele ja ÜRO deklaratsioonidele?</PARA><PARA>2.  Kas komisjon võib selgitada, miks ta peab ainuõigust andmetele oluliseks osaks intellektuaalomandi õiguseid käsitlevatest läbirääkimistest, vaatamata Euroopa Parlamendi 12. juuli 2007. aasta resolutsioonile (<ANCHOR ID="1" FAMILY="TA" TYPE="P6-TA" YEAR="2007" NUMBER="0353">P6_TA(2007)0353</ANCHOR>)? Millised tagajärjed võiksid sellel olla Inda arengule teel teadmistepõhise majanduseni? Kas komisjon on seisukohal, et ELi ja India vabakaubandusleping võib ohustada ELi ja India geneeriliste ravimite tootmist? Milliseid mehhanisme kavatseb komisjon kasutada tagamaks, et leping ei halvenda ravimite, eelkõige Indias ja ELis toodetud patentimata ravimite kättesaadavust? Kuidas mõjutab vabakaubandusleping ELi teaduspõhist ravimitööstust?</PARA><PARA>3.  Kas komisjon võiks selgitada oma kavatsusi nii investeerimisalaste läbirääkimiste sisu kui ka ajakava osas ning nende intellektuaalomandi õigust puudutavas osas? Kas komisjon võiks selgitada, miks ta ei oodanud, kuni parlament võtab vastu raporti ELi tulevase investeerimispoliitika kohta, enne kui ta esitas nõukogule volituste projekti investeerimisalasteks läbirääkimisteks? </PARA><PARA>4.  Kas komisjon võiks täpsustada, kas teenuste peatüki või kultuurikoostöö lisaprotokolli raames peetakse läbirääkimisi mingi kultuurivaldkonna aspekti üle?</PARA><PARA>5.  Kuidas mõjutab vabakaubandusleping peamisi Euroopa tööstusharusid nagu autotööstus, veini- ja kange alkoholi tööstus ning tekstiili- ja rõivatööstus? Kas komisjon näeb ette Indiale erandite tegemist põhitoodete ja -teenuste alal? Mis puutub autotööstusse, siis kas komisjon kavatseb kalduda kõrvale tollimaksude kaotamisel kasutatavast mõlemapoolse nulltariifi põhimõttest või leppida kokku negatiivses nimekirjas? </PARA><PARA>6.  Kas komisjon võiks hinnata ennustatavat kasu ja kahju ELile, sealhulgas mõju tööhõivele?</PARA><PARA>7.  Kas komisjon võib tagada, et ta võtab vabakaubanduslepingu sõlmimisel arvesse Euroopa Parlamendi nõudmisi?</PARA></CONTENT></QUEST>