<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0015">O-0015/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0015">Teema: Lamfalussy menetluse läbivaatamisele järgnevad meetmed</OBJECT><CONTENT><PARA>Komisjoni teatisega „Lamfalussy menetluse läbivaatamine – Järelevalve ühtsuse tugevdamine” (KOM(2007)0727) kehtestatakse meetmed Lamfalussy menetluse tugevdamiseks ning järelevalvealase koostöö ja lähenemise tõhustamiseks. Institutsioonidevahelise järelevalverühma lõpparuandes Lamfalussy menetluse rakendamise ja toimimise kohta on sõnastatud sarnased soovitused. 4. detsembril 2007. aastal kohtus majandus- ja rahandusministrite nõukogu ning vaatas läbi Lamfalussy menetluse. Nii komisjoni teatises kui ka majandus- ja rahandusministrite nõukogu järeldustes rõhutatakse Lamfalussy 3. tasandi komiteede tähtsust ning seda, et nimetatud komiteedel peaks olema piisavad vahendid oma ülesannete täitmiseks seoses järelevalve ühtsuse ja koostööga. Majandus- ja rahandusministrite nõukogu järeldustes toonitatakse ka vajadust piiriüleste kontsernide tõhusa ja tulemusliku järelevalve järele ning koostatakse tegevuskava praeguse olukorra parandamiseks. Lisaks märgitakse majandus- ja rahandusministrite nõukogu eelmise, 9. oktoobri 2007. aasta kohtumise järeldustes ELi finantsstabiilsuse tagamise meetmete kohta selgesõnaliselt, et asjaomaste järelevalve teostajate ja institutsioonide vahel on vaja paremat koordineerimist. Selle eesmärgi saavutamiseks võttis majandus- ja rahandusministrite nõukogu vastu strateegilise tegevuskava, mis põhineb majandus- ja rahanduskomitee ajutise töörühma finantsstabiilsust käsitlevas aruandes loetletud soovitustel.</PARA><PARA>Euroopa Parlament, olles kaua nõudnud liikmesriikide järelevalvealase tegevuse suuremat lähendamist ja olemasoleva kriisiohjamiskorra parandamist ELis, tervitab seetõttu majandus- ja rahandusministrite nõukogu mõlema kohtumise järeldusi ning jagab arvamust, et vaja on kooskõla nii riikliku kui ka piiriülese tasandi järelevalvealase tegevuse jätkumise ning kriisiohjamise ja finantsstabiilsuse tagamise korra vahel. Võttes arvesse majandus- ja rahandusministrite nõukogu kahe kohtumise järeldusi ning alles avalduvat finantskriisi, mille kiirus ja käik on tabanud paljusid turuosalisi ja järelevalve teostajaid üllatusena, ning võttes arvesse ohte, mida nimetatud kriis ELi finantsturgudele endiselt kujutab ja selle levimist ELi majandusruumi – milliste meetmete võtmist peab eesistujariik nimetatud valdkonnas sobilikuks, et paremini reageerida globaalselt integreeritud turgude ees seisvatele probleemidele ning säilitada ELi finantsturgude usaldatavus ja stabiilsus? Kuidas kavatsetakse kaasata Euroopa Parlamenti ja komisjoni? Kas nõukogu palub komisjonil esitada ettepanekuid edasisteks meetmeteks, mida võiks arutada Euroopa Parlamendi ja nõukoguga?</PARA></CONTENT></QUEST>