<QUEST><TI><TI-INTRO>SUULINE KÜSIMUS <QREF QID="H-2010-0073">H-0073/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0073">Teema: Sooline võrdõiguslikkus kui põhisõnum</OBJECT><CONTENT><PARA>EÜ asutamislepingu kohaselt kuulub sooline võrdõiguslikkus Euroopa Liidu aluspõhimõtete hulka ning on üks ühenduse eesmärkidest ja ülesannetest. Naiste ja meeste võrdõiguslikkust rakendatakse kõigis poliitikavaldkondades. Soolise võrdõiguslikkuse küsimused on olulised säästva majanduskasvu ja konkurentsivõime seisukohast, rahvaarvuga seotud probleemide lahendamisel ning ELi majandusliku ja sotsiaalse ühtekuuluvuse huvides.</PARA><PARA>Soolise võrdõiguslikkusega seotud küsimuste päevakorra tipus hoidmine on majanduskriisi tingimustes raske ülesanne ning üks viis seda lahendada on hoolitseda soolise võrdõiguslikkuse teemade nähtavuse eest. Euroopa Ülemkogu 30. novembri 2009. aasta järeldustes palutakse nõukogu eesistujal ja komisjonil lisada soolise võrdõiguslikkuse teema põhisõnumite hulka, mille tööhõive, sotsiaalpoliitika, tervise- ja tarbijakaitseküsimuste nõukogu (EPSCO) vastu võtab ja 2010. aasta kevadisele Euroopa Ülemkogule esitab.</PARA><PARA>Kas sooline võrdõiguslikkus võetakse EPSCO põhisõnumite hulka ja esitatakse kevadisele Euroopa Ülemkogule?</PARA></CONTENT></QUEST>