<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0028">O-0028/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28316">Hannu Takkula</PERSON>, <PERSON ID="4447">Paulo Casaca</PERSON>, <PERSON ID="28264">Paul van Buitenen</PERSON>, <PERSON ID="4516">Roger Helmer</PERSON>, <PERSON ID="28183">Patrick Gaubert</PERSON>, <PERSON ID="4461">Luís Queiró</PERSON>, <PERSON ID="24029">Koenraad Dillen</PERSON>, <PERSON ID="23864">Toomas Savi</PERSON>, <PERSON ID="4507">Bastiaan Belder</PERSON>, <PERSON ID="28507">Ashley Mote</PERSON>, <PERSON ID="1956">Frank Vanhecke</PERSON>, <PERSON ID="28358">Konrad Szymański</PERSON>, <PERSON ID="23830">István Szent-Iványi</PERSON>, <PERSON ID="4450">Vasco Graça Moura</PERSON>, <PERSON ID="28246">Alexander Alvaro</PERSON>, <PERSON ID="28243">Jorgo Chatzimarkakis</PERSON>, <PERSON ID="4241">Johan Van Hecke</PERSON>, <PERSON ID="28242">Graf Alexander Lambsdorff</PERSON>, <PERSON ID="28387">Janusz Onyszkiewicz</PERSON>, <PERSON ID="39717">Ramona Nicole Mănescu</PERSON>, <PERSON ID="28424">Tunne Kelam</PERSON>, <PERSON ID="28384">Bronisław Geremek</PERSON>, <PERSON ID="4521">Charles Tannock</PERSON>, <PERSON ID="28350">Jana Hybášková</PERSON>, <PERSON ID="28388">Grażyna Staniszewska</PERSON>, <PERSON ID="4539">David Sumberg</PERSON>, <PERSON ID="24030">Philip Claeys</PERSON>, <PERSON ID="28357">Vladimír Železný</PERSON>, <PERSON ID="28921">Jaroslav Zvěřina</PERSON>, <PERSON ID="28240">Helga Trüpel</PERSON>, <PERSON ID="4439">Mogens Camre</PERSON>, <PERSON ID="4260">Eija-Riitta Korhola</PERSON>, <PERSON ID="28170">Peter Šťastný</PERSON>, <PERSON ID="2306">Kyösti Virrankoski</PERSON>, <PERSON ID="4528">Neil Parish</PERSON>, <PERSON ID="26829">Siiri Oviir</PERSON>, <PERSON ID="4274">Olle Schmidt</PERSON>, <PERSON ID="28371">Marek Aleksander Czarnecki</PERSON>, <PERSON ID="4253">Frédérique Ries</PERSON>, <PERSON ID="28367">Gabriele Albertini</PERSON>, <PERSON ID="4536">Martin Callanan</PERSON>, <PERSON ID="4517">Christopher Heaton-Harris</PERSON>, <PERSON ID="28392">Józef Pinior</PERSON> ja <PERSON ID="4546">Struan Stevenson</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0028">Teema: Hezbollah ja ELi keelustatud terroristlike organisatsioonide nimekiri</OBJECT><CONTENT><PARA>Jaanuaris 2008 korraldasid terroristid UNIFILi jurisdiktsiooni alla kuuluvalt alalt kaks raketirünnakut Iisraelile, mille järel ÜRO peasekretär Ban Ki-Moon nimetas rünnakuid ÜRO Julgeolekunõukogu resolutsiooni 1701 tõsiseks rikkumiseks. Terrorirühmitused ründasid ka UNIFILi. Lisaks on Hezbollah – keda toetab Süüria – seotud poliitiliste mõrvade lainega Liibanonis. Süüria ja Iraani riiklikul toetusel on Hezbollahist saanud riik riigis, takistades Liibanoni demokraatlikke institutsioone oma poliitilisi volitusi kasutamast, nagu juhtus hiljutiste presidendivalimiste ajal, mille Hezbollah blokeeris, nõudes endale valitsuses vetoõigust tagavat arvu ministrikohti. Hezbollah takistab Liibanoni valitsust täielikult rakendamast oma suveräänseid õigusi.</PARA><PARA>EL on keeldunud Hezbollahit terroristlikuks rühmituseks tunnistamast, võimaldades tal seega jätkata oma rahanduslikku tegevust Euroopas, mis on vajalik rühmituse püsimajäämiseks Liibanonis. Teiste sõnadega võimaldavad Euroopas kogutud vahendid Hezbollahil ohustada Liibanoni poliitilist ja majanduslikku tasakaalu, tegutseda Lähis-Ida rahukõneluste vastu, õõnestada Iisraeli julgeolekut ning õhutada Lähis-Idas terrorismi ja destabiliseerimist. Kõigele sellele lisaks levitab Hezbollah edukalt oma ideoloogiat Euroopa mosleminoorte seas, nagu on kinnitanud Saksamaal vahistatud moslemi noored. Hezbollah teeb koostööd äärmusrühmitustega kõikjal maailmas, tihendades muu hulgas sidemeid teiste Euroopa terrorirühmitustega. Keeldudes selgelt Hezbollahi vastasele seisukohale asumast, seab Euroopa end ohtu.</PARA><PARA>Rühmituse poliitilise ja sõjalise tiiva eristamine on ilmselgelt kunstlik. Hezbollahi poliitiliste juhtide hulka kuuluv Muhammad Fannish on öelnud: „Võin kinnitada, et Hezbollahi poliitilisi ja sõjalisi eesmärke ei ole võimalik lahutada.”</PARA><PARA>Kõiki neid asjaolusid arvesse võttes ja tunnistades ELi tõsist kohustust seoses Lähis-Ida rahuprotsessiga:</PARA><PARA>– Millal ja missuguseid meetmeid on nõukogu otsustanud võtta Liibanoni suveräänse demokraatia ja seadusliku valitsuse kaitseks?</PARA><PARA>– Mida teeb nõukogu selleks, et Liibanoni sisetülid ja poliitilised mõrvad ei põhjustaks Lähis-Idas laiemat konflikti?</PARA><PARA>– Millal kavatseb nõukogu Hezbollahi lisada keelustatud terroristlike organisatsioonide nimekirja?</PARA></CONTENT></QUEST>