<QUEST VERSION="2"><TI><TI-INTRO>Infotunni küsimus <QREF QID="H-2010-0345">H-0345/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 juuli osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0345">Teema: Laevandusmonopolid ja meremeeste ekspluateerimine</OBJECT><CONTENT><PARA>Üha enam levib meremeeste ekspluateerimine laevandusmonopolide poolt. Selle ilmekaks näiteks on Ühendkuningriigi lipu all sõitvad laevad ROPAX 1 ja ROPAX 2, mis kuuluvad laevandusettevõttele V – SHIPS”/”Adriatic Lines &amp; Spa, mis on registreeritud Itaalias ja teenindab regulaarliini Kreeka linna Kórinthose ja Itaalia linna Ravenna vahel. Esimese laeva meeskonnas on 33 ja teise laeva meeskonnas 29 meremeest, samal ajal kui seaduse järgi peaks neid olema vähemalt 48; meeskonnaliikmed on kõik Rumeenia kodanikud, kes on kindlustamata ja saavad häbiväärselt madalat palka, kuid peavad töötama laevaomanike ja vahendusfirma hirmuvalitsuse all. Meremeeste töökoormus on äärmiselt suur, mis on vastuolus tööaja pikkust käsitleva rahvusvahelise konventsiooniga 180 ja seab ohtu inimeste elu merel. Ettevõte, kelle omanduses on laevad, mitte ainult ei riku niigi ebapiisavaid õigusakte, vaid on alustanud kohtuasja nende meremeeste suhtes, kes julgevad kaitsta oma seaduslikke õigusi.</PARA><PARA>Millise seisukoha kavatseb komisjon võtta meremeeste ekspluateerimise suhtes kõnesolevate laevaomanike poolt? Kas regulaarliini teenindav ettevõte ja laevad ROPAΧ 1 et ROPAX 2 saavad ühenduse toetust? Kas komisjon mõistab hukka meetmed, mida ettevõte on võtnud nimetatud meremeeste suhtes?</PARA></CONTENT></QUEST>