<QUEST VERSION="2"><TI><TI-INTRO>Infotunni küsimus <QREF QID="H-2011-000255">H-000255/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 juuli osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96646">Helmut Scholz</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000255">Teema: Colombia-ELi vabakaubandusleping ja põlisrahvaste õigused</OBJECT><CONTENT><PARA>Riigi 2007.–2013. aasta strateegiadokumendis tunnistab komisjon, et Colombia põlisrahvad on eriti kaitsetud inimõiguste pidevate rikkumiste tõttu, mille all nad kannatavad. Ainuüksi 2010. aastal mõrvati 122 põlisrahvuse liiget ja 2011. aastal on olukord jätkuvalt samasugune. Colombia peamised põlisrahvaste ja inimõiguste organisatsioonid on seisukohal, et ELi ja Colombia vahel läbi räägitava vabakaubanduslepingu jõustumisel nende olukord halveneb, seda peamiselt maa põllumajandustööstuse huvides kasutamiseks avaldatava surve ja kaevandamise laienemise tõttu.</PARA><PARA>Oma 7. oktoobri 2010. aasta resolutsioonis ELi ja Ladina-Ameerika vaheliste kaubandussuhete kohta toonitas Euroopa Parlament inimõiguste ja kohaliku elanikkonna toiduga kindlustatuse olulisust. </PARA><PARA>Kas komisjon on teadlik sellest uuest ohust Colombia põlisrahvaste püsimajäämisele? Mida kavatseb komisjon teha tagamaks, et see oht tegelikkuseks ei muutu?</PARA></CONTENT></QUEST>