<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0122">O-0122/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1952">Jan Marinus Wiersma</PERSON>, <PERSON ID="28279">Justas Vincas Paleckis</PERSON> ja <PERSON ID="33990">Adrian Severin</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="23782">Jacek Protasiewicz</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0122">Teema: ELi seisukoht Valgevene kohta - sissesõiduviisa</OBJECT><CONTENT><PARA>Pärast 29. septembril 2008. aastal Valgevenes toimunud parlamendivalimisi kutsus ELi eesistujakolmik Valgevene välisministri Sergei Martinovi 13. oktoobril Luksemburgis üldasjade ja välissuhete nõukogu kogunemise raames toimunud kohtumisele, kus otsustati ajutiselt peatada viisapiirangute kohaldamine Valgevene ametnike suhtes kuueks kuuks, et toetada dialoogi Valgevene valitsusega. </PARA><PARA>Euroopa Parlament andis oma 9. oktoobri 2008. aasta resolutsioonis <ANCHOR ID="1" FAMILY="TA" TYPE="P6-TA" YEAR="2008" NUMBER="0470">P6_TA(2008)0470</ANCHOR> teada, et ta võiks kõnealuse otsuse ning nõukogu ja komisjoni muud algatused heaks kiita, et tõhustada dialoogi Valgevenega osana rangelt positiivsetel tingimustel põhinevast lähenemisviisist. Parlament kutsus ka Valgevene ametivõime üles eemaldama tõkkeid Valgevene viisa andmisel Euroopa Parlamendi liikmetele. </PARA><PARA>1. Kas nõukogu võiks teavitada, milliseid algatusi on ta pärast 13. oktoobrit teinud, et tugevdada dialoogi Valgevenega ning juhul, kui on algatusi teinud, milliste konkreetsete tulemusteni on ta nende abil jõudnud?</PARA><PARA>2. Kas nõukogu on seadnud selgeid kriteeriumeid viisakeelu lõpetamise võimalikule pikendamisele, nagu massimeedia seaduse reformimine, mille kohta tegi oma resolutsioonis ettepaneku Euroopa Parlament? Kas nõukogu kavatseb ametivõimudega peetavasse dialoogi kaasata täielikult demokraatliku opositsiooni?</PARA><PARA>3. Kas nõukogu on teadlik asjaolust, et vastupidiselt Brüsselis asuva Valgevene saatkonna avaldustele ei väljastata Euroopa Parlamendi liikmetele ikka veel viisasid? Kas nõukogu on sellega nõus, et Valgevene ametnike suhtes kohaldatud viisakeelu lõpetamisele tuleks vastata Valgevene valitsuse tagatisega anda ELi õigusloojatele täielik sissepääsuõigus Valgevene territooriumile ning vabadus kohtuda kodanikuühenduste ja erakondadega? Kas nõukogu on valmis tõstatama kõnealust küsimust dialoogis Valgevene ametivõimudega?</PARA><PARA>4. Kas nõukogu on teadlik asjaolust, et Valgevene valitsus takistab kahjuks jätkuvalt Tšernobõli katastroofis kannatanutele mõeldud laste vaheajaprogrammide läbiviimist? Kas nõukogu on võtnud Valgevene ametivõimude vastu meetmeid selle lõpetamiseks?</PARA></CONTENT></QUEST>