<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0060">O-0060/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON> ja <PERSON ID="28223">Andreas Schwab</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0060">Teema: Eraelu puutumatuse kaitset ja konkurentsiõigust käsitlevate ELi õigusaktide rakendamine Google'i ja internetireklaami sektoriga seoses</OBJECT><CONTENT><PARA>Pärast kaebuste esitamist mitmete ettevõtete poolt, kelle hulka kuulusid Briti Foundem, Saksamaa Ciao ja Prantsusmaa ejustice.fr, on viimastel kuudel pöördutud Itaalias (2009. aasta augustis), Saksamaal (2010. aasta jaanuaris) ja Prantsusmaal (2010. aasta veebruaris) riiklike konkurentsiametite poole, et nad uuriksid, kas ettevõtte Google tegevus kujutab endast internetireklaami sektoris valitseva seisundi võimalikku kuritarvitamist. Hiljuti teatas ka Euroopa Komisjon, et ta vaatab läbi esitatud kaebusi, kuid praegu veel ei algata ametlikku uurimist. Lisaks on otsingumootori pakutud otsingutulemuste ja reklaami neutraalsuse suhtes avaldatud kahtlusi.</PARA><PARA>Google’i otsingumootori võimsus annab talle ainulaadse eelise, mis seisneb kasutajaskonna ja interneti kasutusviiside põhjalikus tundmises. Seetõttu on Google’i valduses väga suur kogus internetikasutajate delikaatseid andmeid ja isikuandmeid, mis teeb muret paljudele inimestele Euroopas. Ka Ühendkuningriigi informatsiooni komitee (<I>Information Commissioner’s Office</I>, ICO) on ühinenud Saksamaa andmekaitseameti kriitikaga Google Street View suhtes seoses WiFi eravõrkude ja MAC-aadresside kohta andmete kogumisega. Selle protsessiga kaasnevad tõelised ohud, kuna Google võib inimeste teadmata saadud andmed viia kokku oma internetiteenuste abil kogutud MAC-aadressidega ning seeläbi määratleda internetikasutajate turuprofiili.</PARA><PARA>Sellega seoses palub Euroopa Parlament komisjonil vastata järgmistele küsimustele:</PARA><PARA>1. Arvestades riiklikele konkurentsiametitele esitatud pöördumistega kolmes liikmesriigis, kas komisjon ei leia, et Euroopa tasandil tuleks algatada ametlik uurimine valitseva seisundi võimaliku kuritarvitamise suhtes internetireklaami turusektoris?</PARA><PARA>2. Arvestades direktiivi 95/46/EÜ<FNREF FNIDREF="FN1"/> ajakohastamisega, milline on komisjoni seisukoht internetis kasutatavate identifikaatorite käsitlemise suhtes isikuandmetena?</PARA><PARA>3. Viimasena, arvestades territoriaalsuse põhimõttega seotud probleeme, kas komisjoni hinnangul võib eraelu puutumatuse kaitset ja internetireklaami käsitlevate õigusaktide vastuvõtmine Euroopa tasandil olla kasulik ja teostatav?</PARA><FN FNID="FN1">  EÜT L 281, 23.11.1995, lk 31.</FN></CONTENT></QUEST>