<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0147">O-0147/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="4294">Heide Rühle</PERSON>, <PERSON ID="28514">Kyriacos Triantaphyllides</PERSON> ja <PERSON ID="23788">Adam Bielan</PERSON> <COMMITTEE COMMID="2867">Siseturu- ja tarbijakaitsekomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0147">Teema: Pakettreisidirektiivi läbivaatamine</OBJECT><CONTENT><PARA>Pakettreisidirektiivis 90/314/EMÜ<FNREF FNIDREF="FN1"/> sätestatakse üldine tarbijate kaitse seoses pakettreisidega ning see hõlmab muu hulgas sätteid, mis käsitlevad nõuet anda pakkumistes selget teavet, puhkusereisi tühistamise õigust, hüvitist osutatud teenuste madala kvaliteedi puhul ja pakettreise korraldava ettevõtja maksejõuetust. See tähtis õigusakt koostati peaaegu kakskümmend aastat tagasi, kui tavaliseks oli kahenädalase puhkusereisi valimine kataloogist ja broneerimine reisibüroo kaudu. </PARA><PARA>Tänapäeva reisiturg on aga odavlennufirmade populaarsuse tõttu muutunud. Tehnika areng on toonud uued ärimudelid ja muutnud tarbijate käitumist. Tänapäeval koostavad tarbijad järjest enam oma puhkusereisi ise – ostavad ise lennupiletid, broneerivad ise hotelli ja üürivad auto eraldi interneti kaudu. </PARA><PARA>Euroopa kodanikud ei mõista, miks kahele inimesele, kes istuvad kõrvuti samas lennukis ja isegi ööbivad samas hotellis, kehtib täiesti erinev tarbijakaitse tase juhul, kui midagi läheb viltu – ja seda vaid seetõttu, et broneerimine toimus erinevalt. </PARA><PARA>Paljud nendest dünaamilistest pakettidest ei kuulu pakettreisidirektiivi 90/314/EMÜ kohaldamisalasse. Selle tulemusena väheneb nimetatud direktiiviga kaitstud tarbijate hulk, olgugi et inimesi käib puhkusereisidel üha rohkem. Seetõttu peab Euroopa võtma meetmeid, et tagada tarbijatele täielik kasu siseturust, mis tõepoolest toimib nende huvides.  <BRK/></PARA><PARA>Arvestades tarbijate kaebusi,   et hotellid ei vasta kirjeldusele, et autorendi ettevõtjad ja muud ettevõtjad   lähevad pankrotti, ilma et tarbijat sellest teavitataks, kas komisjon   käsitleb pakettreisidirektiivi läbivaatamist prioriteetse küsimusena? <BRK/></PARA><PARA>Kui ruttu oleks komisjoni   arvates võimalik direktiivi muudatused esitada, arvestades et iga õigusloomega   seotud tegevuse puhul on eelnevalt vaja teostada ulatuslik mõju hinnang? <BRK/></PARA><PARA>Kas komisjon võiks selgitada,   milliseid olulisi valdkondi muudetud õigusaktis käsitletakse? <BRK/></PARA><PARA>Kuidas ja milliste meetmetega   kavatseb komisjon lahendada küsimuse, mis puudutab reisijate hüvitamist   lennuettevõtja pankroti puhul?</PARA><FN FNID="FN1">  EÜT L 158, 23.6.1990, lk 59.</FN></CONTENT></QUEST>