<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0078">O-0078/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4559">Maria Martens</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0078">Teema: Areng ja sport</OBJECT><CONTENT><PARA>&quot;Sport võib etendada olulist osa arengu edendamisel. Sport võib tuua kasu nii üksikisikule, kes saab rõõmu tunda tervislikumates tegevustes osalemisest, kui ka laiematele inimrühmadele, sest sport võimaldab sageli luua paremaid suhteid. Tänu võimele vähendada inimarengu üldisi kulutusi võib sport lisada rahvusvahelisse tegevusse tohutult positiivseid väärtusi&quot; (Adolf Ogi, ÜRO peasekretäri erinõustaja valdkondades, mis seonduvad spordiga arengu ja rahu teenistuses, 9.3.2005).</PARA><PARA>Aasta 2005 on ÜRO rahvusvaheline spordi ja kehakultuuri aasta. Sporti ja kehakultuuri loetakse hariduse, tervise, arengu ja rahu edendamise vahendiks. Rahvusvahelise spordiaasta üks eesmärke on luua õiged tingimused suuremale arvule spordil rajanevatele arengukavadele ja -projektidele. Mitmed riigid nagu Norra, Kanada, Ühendkuningriigid ja Holland tegutsevad aktiivselt selles valdkonnas. Spordiprojektid võivad nähtavalt kaasa aidata aastatuhande arengueesmärkide, eriti tervise, hariduse, sooküsimuste, keskkonna ja rahuga seonduvate eesmärkide saavutamisele. Teatavasti on mainitud projektid ka &quot;vähekulukad, kuid ulatusliku mõjuga&quot;. </PARA><PARA>Kas nõukogu on teadlik asjaolust, et ÜRO ergutab riike ja rahvusvahelisi spordiühendusi ilmutama aktiivsust selles valdkonnas, aidates kaasa suutlikkuse suurendamisele, tunnustades spordi võimalikku panust sotsiaalsesse ühtekuuluvusse, kultuuridevahelisse dialoogi, keskkonnaküsimuste paremasse mõistmisse, laste ühiskonda taaslülitamisse konfliktijärgsetes olukordades ning spordihariduse panust majandus- ja sotsiaalarengusse?</PARA><PARA>Kas nõukogu jagab seisukohta, et spordi ja kehakultuuriga on võimalik kaasa aidata arengule ja aastatuhande arengueesmärkide saavutamisele? Kas nõukogu kavatseb edendada spordipõhiseid arengukavasid ja -projekte? Kas nõukogu võiks kiirendada uurimuse koostamist, mis käsitleb arengu- ja spordiorganisatsioonide läbiviidud projektide mõju arengule ja spordile, selle valdkonna poliitika potentsiaali ja ELi ja/või liikmesriikide ja/või VVOde võimalikku rolli arengus ja spordis?</PARA></CONTENT></QUEST>