<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000042">O-000042/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000042">Teema: ELi ühise ümberasustamisprogrammi loomine</OBJECT><CONTENT><PARA>ÜRO pagulaste ülemvoliniku hinnangul tuleb igal aastal kolmandasse riiki ümber asustada umbes 200 000 pagulast. Kuigi igal aastal asustatakse Ameerika Ühendriikidesse, Kanadasse, Austraaliasse, Brasiiliasse ja Tšiilisse ümber umbes 100 000 pagulast, kasutatakse Euroopasse ümberasustamist vähe. Praegu tegeleb ümberasustamisega kümme liikmesriiki, mis tähendab, et EL võtab igal aastal vastu vaid kokku umbes 4500 pagulast.</PARA><PARA>Euroopa Parlamendi kodanikuvabaduste, justiits- ja siseasjade komisjon toetas 23. veebruari 2010. aasta istungil mõtet luua ambitsioonikas ELi ümberasustamisprogramm ja esitas kaks raporti projekti, millest üks käsitles Euroopa Komisjoni teatist ELi ümberasustamisprogrammi kohta ja teine kavandatud ettepanekuid Euroopa Pagulaste Fondi muutmiseks. Mõlemad raportid võeti Euroopa Parlamendis 2010. aasta mais suure häälteenamusega vastu ja komisjon, nõukogu ning Euroopa Parlament kiitsid raportite poliitilise sisu üksmeelselt heaks. </PARA><PARA>Peaaegu aasta pärast parlamendis toimunud hääletust (esimese lugemise lõpuleviimiseks ei ole tähtaega kehtestatud) ootame me ikka veel, et nõukogu lõpetaks kaasotsustamismenetluse ja oleme juba kaotanud aasta (2011) nende ELi liikmesriikide rahalises toetamises, kes on nõus uute riikidena pagulasi võtma. </PARA><PARA>Kas nõukogu kavatseb võtta kaasotsustamismenetluse lõpuleviimise oma tegevuskava peamiseks prioriteediks? </PARA><PARA>Ja üldise küsimusena soovin teada, kas nõukogu kavatseb jätkuvalt blokeerida kõik õigusaktid, millega Lissaboni lepingu kohaselt on võimalik vastu võtta finantskulutustega seotud delegeeritud õigusakte?</PARA></CONTENT></QUEST>