<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000095">O-000095/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96739">Reinhard Bütikofer</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="96701">María Muñiz De Urquiza</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000095">Teema: Euroopa Liidu üldine strateegia loodusvaradega seotud konfliktide lahendamiseks</OBJECT><CONTENT><PARA>Stabiliseerimisvahendi kriisideks valmisoleku komponendi (artikkel 4.3) 2011. aasta tegevuskava sisaldab ettepanekut võtta meetmeid, mis aitavad kohalikel valitsusvälistel osalejatel loodusvaradega seotud konflikte paremini mõista ja lahendada. Sellegipoolest tundub, et nimetatud meetmed on ELi tasandil koordineerimata. </PARA><PARA>Tänase päevani puuduvad nii ELi üldine strateegia loodusvaradega seotud konfliktide lahendamiseks kui ka õiguslikult siduv toimimisjuhend või aruandluseeskirjad kolmandates riikides tegutsemise kohta. See on tugevalt vastuolus USA (Dodd-Franki seadus), Kanada, Norra ja Hongkongi õigusaktidega, mis nõuavad eraõiguslikelt äriühingutelt loodusvaradega kauplemisel maksesummade ja -saajate avalikustamist.</PARA><PARA>Selline läbipaistvuse puudumine soodustab korruptsiooni ja konfliktide teket kolmandates riikides. Transparency Internationali hiljuti avaldatud aruandest nähtub, et vaid väga vähesed rahvusvahelised ettevõtted avalikustavad oma makseid asukohariikide valitsustele – näiteks ei ole ükski ELi ettevõte avaldanud andmeid oma ülekannete kohta Liibüa valitsusele. </PARA><PARA>Kuidas kavatseb komisjon kaasata kavandatava stabiliseerimisvahendi projekti ELi üldisesse loodusvaradega seotud konfliktide lahendamise strateegiasse?</PARA><PARA>Millal on asepresidendil ja kõrgel esindajal koos Euroopa välisteenistusega ning koostöös komisjoniga kavas esitada ELi üldine loodusvaradega seotud konfliktide lahendamise strateegia, mis hõlmab asjakohast ja õiguslikult siduvat toimimisjuhendit neile, kes tegutsevad kolmandates riikides, eelkõige ELi rahastatud projektide raames, mille vahendid on saadud näiteks Euroopa Investeerimispangalt või Euroopa Rekonstruktsiooni- ja Arengupangalt?</PARA><PARA>Kas komisjon kavatseb oma käesoleva aasta teises pooles avaldatavasse ettepanekusse, mis käsitleb aruandlust riikide kaupa, lisada ka kohustuse avalikustada andmed kolmandatesse riikidesse tehtavate maksete kohta?</PARA></CONTENT></QUEST>