<QUEST VERSION="2"><TI><TI-INTRO>Infotunni küsimus <QREF QID="H-2011-000052">H-000052/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000052">Teema: Heitkogustega kauplemise süsteemi III faasi mõju Euroopa väetisetööstusele</OBJECT><CONTENT><PARA>Heitkogustega kauplemise süsteemi käsitleva direktiivi 2003/87/EÜ (eelkõige mis puudutab jagu 10a, mis käsitleb saaste võrdlusarvude määramist Euroopa eri tööstusharude jaoks) uus versioon võeti heitkogustega kauplemise süsteemi III faasi tarvis vastu 15. detsembril 2010.</PARA><PARA>Selle uue versiooni tulemusel kannab Euroopa väetisetööstus väga tõenäoliselt tõsist finantskahju. See võib anda ka eelise väetisetootjatele neis riikides, kes ei osale heitkogustega kauplemise süsteemis, nagu Hiina, India, Venemaa, Valgevene jt. Euroopa väetisetööstus on kõige moodsam maailmas, kõige madalama saastetasemega. Kehtestades karmimaid nõudeid Euroopa väetisetööstusele, anname eelise välismaistele väetisetootjatele, mis võib viia selleni, et Euroopa tootjad tõrjutakse täielikult välja ülemaailmselt väetiseturult. Kui väetiste tootmine Euroopas väheneb, hakkab EL rohkem sõltuma väetise impordist kolmandatest riikidest, nagu Hiina või Venemaa, kes ekspordivad palju madalama kvaliteediga väetisi suurema saastetaseme juures.</PARA><PARA>Missugune on nõukogu seisukoht heitkogustega kauplemise süsteemi III faasi direktiivi uue versiooni kohta? Kas nõukogu on teinud arvestuse, kuidas see reform mõjutab Euroopa väetisetööstust? Milline on võimalik mõju Euroopa põllumajandussektori konkurentsivõimele ja jätkusuutlikkusele?</PARA></CONTENT></QUEST>