<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0168">O-0168/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> ja <PERSON ID="96881">Elie Hoarau</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0168">Teema: Uued arengud seoses CIA vangide erakorraliste üleviimiste programmi ja ELi territooriumil asunud salavanglatega</OBJECT><CONTENT><PARA>18. novembril avaldati ajakirjanduses, et 2004.–2005. aastal tegutses Leedus salavangla, kus Al-Qaida terroristideks peetud kinnipeetavate ülekuulamisel kasutati piinamist. Leedu parlament algatas kolmanda uurimise. Leedu olevat vanglaga nõustunud pärast seda, kui Ameerika Ühendriikide endine president lubas toetada Leedu pääsemist NATOsse. Euroopa Parlamendi ja Euroopa Nõukogu raportites, mis olukorda valgustavad, juhiti tähelepanu sellele, et USA ametivõimud võisid Euroopa territooriumil toimunud CIA tegevuse varjamiseks kasutada salajast NATO lepingut. Pärast seda, kui Poola parlamendi uurimiskomisjon oli salavanglate olemasolu eitanud, alustas prokuratuur uurimist endise õhujõudude baasi lähedal asunud vangla küsimuses. Mullu 4. novembril mõistis Itaalia kohus 23 USA salaagenti ja kaks Itaalia luureohvitseri süüdi Abu Omari röövimises Milanos ja tema toimetamises Egiptusesse, kus teda piinati. Valitsused kuulutasid järjestikku asja riigisaladuseks. Üks süüdimõistetud CIA agentidest tunnistas ajakirjandusele, et nad „rikkusid seadust” ja et vastavad otsused langetati Washingtonis, samal ajal kui USA valitsus väljendas „pettumust” Itaalia kohtu otsuse pärast. Ühendkuningriigi valitsus oli korduvalt vastu katsetele avalikustada tõendeid, mis näitasid, et Ühendkuningriigi luureteenistused kuulasid üle Ühendkuningriigi elaniku Binyam Mohamedi ning olid teadlikud tema piinamisest CIA agentide poolt. 19. novembril lükkas ülemkohus kuuendat korda valitsuse taotluse tagasi. Mullu oktoobris Birminghami rahvusvahelisel lennuväljal toimunud salaoperatsiooni käigus võtsid kaks õhujõudude eriüksuste helikopterit vastu CIAga seotud USA lennuki Gulfstream.</PARA><PARA>Kuidas kavatseb komisjon tagada, et ELi pinnal toimunud põhiõiguste rikkumiste küsimuses pääseksid võidule tõde ja õigus ning et sellised rikkumised enam ei korduks? Kas komisjon nõustub, et Euroopa seotus nende rahvusvahelise õiguse ja inimõiguste konventsioonide rikkumistega ning suutmatus küsimust selgitada ja vastutust võtta õõnestab tõsiselt Euroopa poliitilist usalduslikkust oma kodanike ees ja moraalset autoriteeti välispoliitikas? Kas komisjon suudab anda üksikasjaliku ülevaate sellest, mida ta on senini teinud nende väidete osas selguse saamiseks? Kas komisjon on teadlik NATO 4. oktoobri 2001. aasta lepingust ja kuidas komisjon tagab, et EL ei hülga terrorismivastases võitluses ning koostöös kolmandate riikide ja eriti USAga demokraatia ja põhiõiguste põhimõtteid? Kas komisjon kavatseb neid küsimusi arutada liikmesriikide ja USAga?</PARA></CONTENT></QUEST>