<QUEST VERSION="2"><TI><TI-INTRO>Infotunni küsimus <QREF QID="H-2010-0510">H-0510/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 oktoober osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0510">Teema: "Ei" uuele katsele suruda maha töötajate liikumisi</OBJECT><CONTENT><PARA>Äärmuslusvastase võitluse ettekäändel püütakse taas kord suruda maha rahvaliikumisi. 5. oktoobril 2010. aastal esitati Euroopa Nõukogu parlamentaarsel assambleel resolutsioon, mille eesmärk on tugevdada autoritaarseid ja ebademokraatlikke õigusloomevahendeid, mille on viimastel aastatel loonud Euroopa monopolide teenistuses olev poliitpersonal ja Euroopa Liit. Viis aastat tagasi koostas Euroopa Nõukogu ja püüdis seadustada kommunismivastase memorandumi. Resolutsioon, mille integreerimist kõigi Euroopa Nõukogu ja Euroopa Liidu liikmesriikide õigusaktidesse soovitakse, loob raamistiku, mis võimaldab nimetada äärmuslikuks töötajate võitlust, nende liikumisi ja organisatsioone, eriti kapitalismikriisi ja klassivõitluse ägenemise tingimustes, kusjuures viidatakse selgelt töölisvastaste meetmete vastu Kreekas 2009. aastal toimunud meeleavaldustele ja streikidele. Resolutsioonis pooldatakse meetmeid, mis ohustavad tähtsaid demokraatlikke õigusi, nagu sõna- ja ühinemisvabadus, ning ulatuvad kuni asjaomaste parteide avalikest vahenditest rahastamise ja koguni nende tegevuse keelamiseni.</PARA><PARA>Kas nõukogu mõistab selle lubamatu resolutsiooni hukka?</PARA></CONTENT></QUEST>