<QUEST VERSION="2"><TI><TI-INTRO>Infotunni küsimus <QREF QID="H-2010-0617">H-0617/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0617">Teema: Meremeeste streigi sundkorras katkestamine</OBJECT><CONTENT><PARA>29. novembril 2010. aastal võttis valitsuspartei PASOK vastu häbiväärse otsuse katkestada sundkorras oma õiguste kaitseks ja 2010. aasta kollektiivlepingute sõlmimise nimel võitlevate meremeeste streik, ning mobiliseeris kohe riigi korrakaitsejõud. Politsei eriüksused tungisid reisilaevale Faistos Pallas ja sundisid meremehi relva ähvardusel ankrut hiivama. Meremeeste streigi sundkorras katkestamine – mida valitsusparteid PASOK ja Uus Demokraatia kasutavad viimase kaheksa aasta jooksul juba kolmandat korda – tõendab üha suurema autoritaarsuse kasutamist töölisliikumise vastu, et laevaomanike kasum säiliks ja kasvaks. Valitsus seab otseselt kahtluse alla poliitilised põhiõigused ja -vabadused ning õiguse streikida, mille töölisklass on saavutanud karmi võitluse tulemusena ja vere hinnaga. Töölisliikumine nõuab meremeeste streigi sundkorras katkestamise otsuse kohest tühistamist ja tagurlike karistusmeetmete kaotamist.</PARA><PARA>Kas nõukogu mõistab hukka valitsuse lubamatud katsed töötajate sotsiaalseid põhiõigusi ja -vabadusi piirata ja kahtluse alla seada?</PARA></CONTENT></QUEST>