<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0096">O-0096/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="38595">Rovana Plumb</PERSON>, <PERSON ID="38605">Iliana Malinova Iotova</PERSON>, <PERSON ID="1985">Pervenche Berès</PERSON>, <PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="4436">Gianni Pittella</PERSON>, <PERSON ID="96831">Jutta Steinruck</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0096">Teema: Töötajate vaba liikumine - ajutised piirangud Rumeenia ja Bulgaaria kodanike suhtes Euroopa Liidu tööturul</OBJECT><CONTENT><PARA>Kooskõlas ühinemislepinguga hindas komisjon kahel korral, kuidas on toiminud kaheksa liikmesriigi (EL-8) töötajate vaba liikumise õigust ajutiselt piirav üleminekukord ning millist mõju on teiste liikmesriikide tööturule avaldanud kahe uue liikmesriigi (EL-2) töötajate liikuvus. Mõlemas raportis jõuti järeldusele, et töötajate vaba liikumine tuleb majandusele kasuks ja ei avalda märkimisväärset kahjulikku kõrvalmõju tööjõuturgudele.</PARA><PARA>1. Milliseid meetmeid komisjon kavatseb võtta, et ergutada liikmesriike avama veelgi rohkem oma tööjõuturgu ka Rumeeniast ja Bulgaariast pärit tööjõule?</PARA><PARA>2. Kas komisjon kavatseb analüüsida ja põhjalikumalt uurida Rumeeniast ja Bulgaariast pärit mitteametliku tööjõu töötamis- ja elamistingimusi teistes ELi liikmesriikides?</PARA><PARA>3. Kas komisjonil on kavas läbi viia uuring selle kohta, millist mõju avaldab see mitteametlik tööjõud tööjõuturule neis liikmesriikides? Kas võib olla, et eespool nimetatud meetmed avaldavad neile tööjõuturgudele pigem suuremat negatiivset mõju kui kaitsevad riigi oma tööjõudu?</PARA><PARA>4. Kas komisjon ei leia, et kui praegu Rumeenia ja Bulgaaria töötajate suhtes kehtivaid piiranguid veel pikendatakse, tekib oht, et ELis kujuneb <I>de facto</I> välja nn teise klassi kodanike erikategooria? Kas komisjon peab eespool nimetatud meetmeid Lissaboni lepingu eesmärkide ja vaimu ning eriti ELi põhiõiguste hartaga kokkusobivaiks?</PARA></CONTENT></QUEST>