<QUEST><TI><TI-INTRO>SUULINE KÜSIMUS <QREF QID="H-2010-0227">H-0227/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0227">Teema: Kabotaaži piirangute kaotamise mõju töötajatele, laevadele ja turismile</OBJECT><CONTENT><PARA>Teenuste osutamise vabaduse põhimõtte merevedudel kohaldamist käsitleva nõukogu määruse (EMÜ) nr 3577/92<FNREF/> (millega kaotati turgude täieliku liberaliseerimise raames ära kabotaaži piirangud) rakendamisel on olnud kurvad tagajärjed laevadel töötajatele ning väikestele ning keskmise suurusega Kreeka reisifirmadele. PASOKi ja ND valitsuste ja ELi argumendid, et vaba konkurents tuleb töötajatele kasuks, on osutunud valeks. Laevaomanikud on hüppeliselt tõstnud piletite hindu ja lastitariife, samal ajal kui neile antavad riiklikud toetused on viimase seitsme aasta jooksul (2003–2010) kümnekordistunud. Laevanduskonsortsiumid on vallandanud tuhandeid laevapere liikmeid ja nende asemele tööle võtnud välismaalasi, kellel ei ole töötingimustega seonduvaid ja kollektiivlepingutest tulenevaid õigusi. Nüüd kuulutavad PASOKi valitsus ja EL kabotaaži piirangud kõigi kruiisilaevade suhtes täielikult lõppenuks, mis toob töötajatele kaasa veelgi kurvemad tagajärjed. Näiteks Malta lipu all sõitva kruiisilaeva „Zenith” 613 laevapere liiget, kes pärinevad 27 eri riigist – peamiselt kolmanda maailma riikidest – on kindlustamata, neil ei ole palga ja töötingimustega seonduvaid ning kollektiivlepingutest tulenevaid õigusi, samas kui Kreekas ja teistes ELi liikmesriikides on tuhanded inimesed töötud.</PARA><PARA>Kas komisjon tunnistab, et kruiisilaevade kabotaaži piirangute kaotamine tuleb kasuks laevanduskontsortsiumitele tulu saamisel ja mitte töötajatele?</PARA><FN FNID="FN1">  ELT L 364, 12.12.1992, lk 7.</FN></CONTENT></QUEST>