<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0105">O-0105/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON> <COMMITTEE COMMID="809">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0105">Teema: Cotonou lepingu muutmine</OBJECT><CONTENT><PARA>Erinevalt eelmistest lepingutest ei sisalda muudetud Cotonou leping sätteid finantsraamistiku kohta.  Läbirääkimised ei jõudnud selle punktini osaliselt arutelu tõttu EAFi eelarvesse kaasamise ja finantsperspektiivi üle, mille osas ei ole saavutatud kokkulepet. Uus mitmeaastane finantsraamistik peab kehtima hakkama 1. jaanuaril 2008.</PARA><PARA>Muudetud Cotonou lepingu I a lisa sätestab üksnes, et &quot;sellel uuel ajavahemikul jätkab Euroopa Liit AKV riikide toetamist vähemalt samal tasemel nagu üheksanda EAFi puhul, välja arvatud jäägid; sellele tuleks ühenduse hinnangute kohaselt lisada mõjud, mis kaasnevad inflatsiooni, Euroopa Liidu sisese kasvu ja laienemisega 10 uue liikmesriigi võrra 2004. aastal&quot;.</PARA><PARA>Pärast Cotonou lepingu muutmist käsitlevate läbirääkimiste lõppemist on liikmesriigid võtnud Euroopa Ülemkogu 16. ja 17. juuni 2005. aasta kohtumise, ÜRO aastatuhande arengueesmärkide konverentsi või osade liikmesriikide puhul ka G8 raames uusi kohustusi, et oluliselt suurendada ametlikku arenguabi.</PARA><PARA>Nõukogu seadis endale eesmärgiks kinnitada 30. septembriks 2005 koostöö mitmeaastase finantsraamistiku täpne määr muudetud Cotonou lepingu alusel ning finantsraamistiku rakendamisperiood.</PARA><PARA>Euroopa Parlament ei saa muudetud lepingu kohta nõusolekumenetluse raames arvamust avaldada enne, kui täpne määr on kinnitatud.</PARA><PARA>Antud konteksti silmas pidades palume nõukogul teada anda, miks kuupäevast 30. september ei ole kinni peetud ning milline on nimetatud määra kinnitamiseks tehtava töö hetkeseis.</PARA><PARA>Samuti palume nõukogul teada anda, kuidas ta kavatseb kajastada AKV koostöö mitmeaastase rahastamise raames uusi poliitilisi kohustusi, mis on võetud ametliku arenguabi oluliseks suurendamiseks.</PARA></CONTENT></QUEST>