<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000281">O-000281/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="93624">Ulrike Rodust</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000281">Teema: Ühise kalanduspoliitika (CFP) panus avalike hüvede tootmisesse</OBJECT><CONTENT><PARA>Kalandussektori peamised tegevusalad on kalade tootmine, töötlemine ja turustamine. Lisaks oma peamisele ülesandele varustada turgu kvaliteetse proteiiniga, on kalandussektoril seoses sotsiaalsete, majanduslike ja kultuuriliste hüvedega tänapäeval palju laiem ülesanne.</PARA><PARA>Peale püügisektori ja sellega seotud tegevuste on kalatööstus jagunenud eri valdkondadeks, nagu <I>pescaturismo</I> (harrastuspüük), millega toetatakse rannikuturismi valdkonda ja laiendatakse niiviisi kalanduse mõjuspektrit rannikuäärsete kogukondade sotsiaal-kultuurilisele identiteedile, ja vesiviljelus kas merede või jõgede kalavarude täiendamiseks või hea kvaliteediga toiduainete tootmiseks, mis võimaldavad varustada Euroopa turgu.</PARA><PARA>Seega on kalandussektor näidanud mõne möödunud aastakümne jooksul multifunktsionaalseid oskusi ja on tänapäeval seotud laiaulatuslike tegevustega, mis võimaldavad luua otsest ja kaudset tööhõivet, edendada rannikualade sotsiaal-majanduslikku arengut ja toetada nende kultuurilist pärandit. Kalandussektori mõju gastronoomiale, folkloorile, museoloogiale ja kirjandusele on ilmne.</PARA><PARA>Võttes arvesse eespool mainitud tõsiasju, vastab kalandussektor Euroopa 2020. aasta strateegiale („Aruka, jätkusuutliku ja kaasava majanduskasvu strateegia”, KOM(2010)2020), mis nõuab jätkusuutlikku majanduskasvu (ressursitõhusama, loodussäästlikuma ja konkurentsivõimelisema majanduse edendamine) ja kaasavat majanduskasvu (kõrge tööhõivetasemega majanduse tugevdamine, et tagada sotsiaalne ja territoriaalne ühtekuuluvus), ning see vastab ka Rio+20 keskkonnahoidliku majanduse eesmärkidele (KOM(2011)0363).</PARA><PARA>1.  Kas komisjon on teadlik kalandussektori multifunktsionaalsest mõõtmest ja selle panusest nii avalikesse hüvedesse kui ka 2020. aasta strateegiasse ja Rio+20 eesmärkidesse? </PARA><PARA>2.  Kuidas kavatseb komisjon integreerida kalandussektori lisandväärtuse ühise kalanduspoliitika reformi? </PARA></CONTENT></QUEST>