<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0194">O-0194/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON>, <PERSON ID="28397">Agustín Díaz de Mera García Consuegra</PERSON>, <PERSON ID="96900">Georgios Papanikolaou</PERSON>, <PERSON ID="96879">Hella Ranner</PERSON>, <PERSON ID="4412">Véronique Mathieu</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0194">Teema: Lastilendude julgestusstandardid</OBJECT><CONTENT><PARA>Globaliseeruvas maailmas on terrorism saanud sõltumata oma algsetest tekkepõhjustest ülemaailmseks ohuks. Demokraatlikus ühiskonnas ei ole terrorismi mis tahes vormil õigustust. Demokraatlikel institutsioonidel tuleb võtta kõik vajalikud meetmed kodanike ohutuse tagamiseks. Mõni nendest meetmetest võib mõjutada meie tavapärast igapäevaelu või piirata meie vabadust. Tehnoloogia on tihedalt seotud uusimate saavutustega terrorismivastases võitluses, mida on eriti märgata transpordivaldkonnas.</PARA><PARA>Teadaolevalt on õhusõidukiga veetud mitmetel juhtudel pakke, mis sisaldavad lõhkekehi. Siiski pole veel selge, kas neid pakke veeti transpordilennukite või liinilendudel kasutatavate reisilennukitega. </PARA><PARA>Need sündmused on taas käivitanud arutelu lennuohutuse teemal, milles keskendutakse lastilendudest lähtuvatele julgeolekuprobleemidele.</PARA><PARA>1. Kas komisjon peab kehtivaid määruseid piisavateks, et tagada vajalik kaitsetase hiljuti toimunud sündmusi arvestades, ja kas komisjon kavatseb läbi vaadata kehtivad õigusaktid, et tagada selliste ohtude vastu tõhusam kaitse?</PARA><PARA>2. Kas komisjon võib kinnitada, et 40% kogu õhuveo teel transporditavast lastist veetakse reisilennukitega? </PARA><PARA>3. Kas komisjon saab kinnitada, et kui last laaditakse reisilennukitele, kontrollitakse seda ainult vastavalt kehtivatele eeskirjadele? Kui komisjon seda kinnitab, kas ta peab vajalikuks, et lasti kontrollitaks samal tasemel kui reisijaid ja nende pagasit enne reisilennukile minekut?</PARA><PARA>4. Kuidas ühitab komisjon vajaduse rangemate kontrollimehhanismide järele, mis võivad olla tehnilised (nt skannerid) või kujutada endast teabe kogumist mõnel muul viisil (nt küsimustikud), reisijate õigusega eraelu puutumatusele?</PARA><PARA>5. Milliseid samme kavatseb komisjon astuda, et tagada sama ohutustase lendude puhul, mis saabuvad kolmandatest riikidest?</PARA></CONTENT></QUEST>