<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000020">O-000020/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/><COMMITTEE COMMID="2874">Õiguskomisjon</COMMITTEE>i nimel</TI-AUTHOR></TI><OBJECT OBJID="OBJ000020">Teema: Ettepanek võtta vastu direktiiv õiguste kollektiivse haldamise kohta</OBJECT><CONTENT><PARA>Komisjon on tegelenud õiguste haldamise küsimusega alates üheksakümnendate aastate keskelt. Ta on avaldanud antud teema kohta rea dokumente, teatiseid ja aruandeid, millele on järgnenud avalikud konsultatsioonid (muu hulgas 2004., 2007., 2009. ja 2011. aastal).</PARA><PARA>Euroopa Parlament nõudis autoriõiguse ja sellega seotud õiguste vallas ühise haldusteenuse pakkujate ühenduse raamistiku loomist juba oma 15. jaanuari 2004. aasta resolutsioonis. Ta nõudis sama ka oma 13. märtsi 2007. aasta resolutsioonis komisjoni 18. oktoobri 2005. aasta soovituse 2005/737/EÜ kohta, mis käsitleb seaduslike sidusmuusikateenuste autoriõiguse ja sellega seotud õiguste ühist piiriülest haldamist, ja 25. septembri 2008. aasta resolutsioonis seaduslike sidusmuusikateenuste autoriõiguse ja sellega seotud õiguste ühise piiriülese haldamise kohta. Käesoleval ametiajal on parlament oma nõudmist korranud, sealhulgas oma 12. mai 2011. aasta resolutsioonis kultuuri- ja loomemajanduse potentsiaali rakendamise kohta ning 22. septembri 2010. aasta resolutsioonis intellektuaalomandi õiguste jõustamise kohta siseturul.</PARA><PARA>Komisjon on oma dokumentides ja tööprogrammis korduvalt teatanud, et kavatseb strateegilise algatusena teha ettepaneku autoriõiguse ühise haldamise õigusraamistiku loomiseks, et võimaldada mitut piirkonda hõlmavat ja üleeuroopalist litsentsimist. Komisjon lubas 2011. aasta intellektuaalomandi õiguste strateegias esitada ettepaneku 2011. aastal. Hiljuti teatas komisjon 2012. aasta majanduskasvu analüüsi käsitlevas teatises, et tulevane kiireloomuline ettepanek esitatakse 2012. aasta esimeses pooles ja komisjon ning nõukogu peaksid selle suhtes kokku leppima 2012. aasta lõpuks. </PARA><PARA>Õiguskomisjon on õiguste kollektiivse haldamise ettepanekut korduvalt arutanud, sealhulgas komisjoniga peetava struktuurse dialoogi raames ja oma autoriõiguste töörühmas. </PARA><PARA>Millal kavatseb komisjon esitada seadusandliku ettepaneku õiguste kollektiivse haldamise kohta ja milline on kõnealuse ettepaneku kohaldamisala? </PARA></CONTENT></QUEST>