<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000074">O-000074/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON>, <PERSON ID="97137">Sylvie Goulard</PERSON>, <PERSON ID="4243">Dirk Sterckx</PERSON>, <PERSON ID="96683">Carl Haglund</PERSON>, <PERSON ID="4274">Olle Schmidt</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000074">Teema: ELi pangandussektori stressitestid </OBJECT><CONTENT><PARA>Stressitestid, mille Euroopa Pangandusjärelevalve Komitee (CEBS) koostöös komisjoniga 2010. aasta juulis läbi viis, ei suutnud taastada usaldust ELi finantssektori vastu. Hiljuti asutatud Euroopa Pangandusjärelevalve avaldas 18. märtsil 2011 enda koostatud pankade stressitestide stsenaariumid ja meetodid. Kuigi tundub, et nendes stressitestides on mõnd minevikus saadud õppetundi arvesse võetud, ei arvestata kõige halvemaid stsenaariume, nt riigi maksevõimetust.</PARA><PARA>Kuna selle testimise kvaliteedi põhjal hinnatakse kogu Euroopa finantsasutuste raamistiku usaldusväärsust, tahaksime esitada komisjonile järgmised küsimused.</PARA><PARA>1. Kas komisjon oskab selgitada, milliseid peamisi muudatusi tuleks teha, et vältida pankade stressitesti ebaõnnestumist, nagu eelmisel aastal juhtus?</PARA><PARA>2. Kas komisjon oskab selgitada, miks ei esitata läbipaistvamaid andmeid konkreetse riigivõla või teiste pankade riskidega seotud pankade finantsriski kohta? Mis põhjusel ei sisaldu stressitestides kõige halvemad stsenaariumid? </PARA><PARA>3. Millal esitab komisjon strateegia Euroopa pangandussektori rekapitaliseerimiseks ja vajaduse korral restruktureerimiseks, käsitledes muu hulgas raskustes finantsasutuste probleemide võimalikku piiriülest ülekandumist, nii nagu Euroopa Parlament soovitas Ferreira raportis pangandussektori kriisijuhtimise ja finantsjärelevalve paketi kohta? Kui komisjon ei kavatse sellist kava esitada, kas ta võiks seda põhjendada? Milliseid alternatiivseid lahendusi ta ette näeb?</PARA></CONTENT></QUEST>