<QUEST><TI><TI-INTRO>SUULINE KÜSIMUS <QREF QID="H-2010-0026">H-0026/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96900">Georgios Papanikolaou</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0026">Teema: Interneti turvalisus</OBJECT><CONTENT><PARA>CERTA (valitsuse tasandil tegutsev küberrünnakute tõrjumise ja nendega tegelemise Prantsusmaa ekspertkeskus) ja BSI (Saksamaa Föderaalne Infotehnoloogia Turvalisuse Amet) viimastes teadaannetes hoiatati Microsofti veebibrauseri Internet Exploreri kasutamise eest, kuna internetis ringlevate andmete turbe ebapiisav tase on teinud väga murelikuks mitte ainult Kreeka, vaid kogu Euroopa arvutikasutajad. Samas mainitakse artiklites, et põhiline isikuandmete varguse toimepanija on Hiina, kes soovib niiviisi kahjustada inimõiguste eest võitlevaid Hiina kodanikke. Lisaks tsenseerivad suured internetifirmad ringleva teabe sisu, järgides Hiina valitsuse kehtestatud tähtaegu ja tingimusi.</PARA><PARA>Kas nõukogu võiks eespool toodut arvesse võttes vastata järgmistele küsimustele: Kas nõukogu kavatseb võtta meetmeid selleks, et Euroopa kodanikke hoiatataks kiiresti internetis ringleva teabe turvalisusega seonduvatest probleemidest? </PARA><PARA>Kuidas nõukogu kavatseb tagada internetis ringlevate isikuandmete konfidentsiaalsuse ja turvalisuse ning tarkvara, nt Internet Exploreri, tõhusama kontrolli?</PARA><PARA>Milline on nõukogu seisukoht seoses asjaoluga, et Hiina ametivõimud tsenseerivad poliitilistel kaalutlustel internetis ringlevate andmete sisu, kohustades riigis tegutsevaid ettevõtteid järgima oma ettekirjutusi?</PARA></CONTENT></QUEST>