<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000193">O-000193/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000193">Teema: Korruptsioonivastase seaduse ja tegelikkuse vahelise lõhe ületamine</OBJECT><CONTENT><PARA>Komisjon võttis 6. juunil 2011. aastal vastu meetmete paketi, et võidelda ELis korruptsiooniga, mis moodustab hinnanguliselt 1% ELi SKPst (120 miljardit eurot aastas) ning mis negatiivselt mõjutab ja kahjustab ELi ja liikmesriikide majandust ja rahandust, konkurentsi ja siseturgu ning usaldust demokraatlikesse institutsioonidesse ja poliitilisse juhtkonda. Korruptsioonivastane pakett sisaldab järgmist: 1) teatis korruptsioonivastase võitluse kohta ELis, milles märgitakse, et korruptsioonivastase õigusraamistiku rakendamine on ebaühtlane ja ebarahuldav, selle jõustamine on ebapiisav ning puudu jääb kindlast poliitilisest tahtest võidelda korruptsiooniga; teatises tehakse ettepanek luua uus järelevalvemehhanism, mille kohaselt komisjon koostab kaks korda aastas ELi korruptsioonivastase aruande, ning ettepanek pöörata rohkem tähelepanu korruptsioonile kõigis ELi vastavates poliitikavaldkondades; 2) otsus, millega luuakse ELi korruptsioonivastane aruandlusmehhanism, mille esimene aruanne avaldatakse 2013. aastal ja seejärel kaks korda aastas; 3) aruanne nõukogu raamotsuse 2003/568/JSK (korruptsioonivastase võitluse kohta erasektoris) rakendamise kohta, millest selgub, et ülevõtmine liikmesriikide poolt on endiselt ebarahuldav; 4) aruanne korra kohta, mille alusel Euroopa Liit osaleb Euroopa Nõukogu korruptsioonivastases riikide ühenduses (GRECO).</PARA><PARA>- Kuidas nõukogu tagab selle, et kõik liikmesriigid kohaldaksid täielikult ja nõuetekohaselt juba kehtivaid Euroopa ja rahvusvahelisi õigusakte ning karmistaksid vajaduse korral neid õigusakte?</PARA><PARA>- Milliseid uusi seadusandlikke algatusi kavatseb on vaja teha selle tagamiseks, et kõik liikmesriigid võitleksid karmimate sanktsioonide ja meetmetega tõhusalt korruptsiooni vastu?</PARA><PARA>- Kas nõukogu on valmis toetama Euroopa Liidu toimimise lepingu artikli 83 lõike 1 põhjal miinimumeeskirjade vastuvõtmist, milles määratletakse korruptsiooni mõiste ja sellega seonduvad karistused, arvestades korruptsiooni piiriülest mõju ja selle tagajärgi siseturule?</PARA><PARA>- Kas nõukogu kavatseb võtta meetmeid, et suurendada läbipaistvust, mis on tõhus vahend korruptsiooniga võitlemiseks? Kui jah, siis kuidas?</PARA><PARA>- Kas nõukogu kaasab sellesse tegevusse Euroopa Parlamendi? Kui jah, siis kuidas?</PARA></CONTENT></QUEST>