<QUEST VERSION="2"><TI><TI-INTRO>Infotunni küsimus <QREF QID="H-2010-0283">H-0283/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 juuni osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28379">Adam Gierek</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0283">Teema: Vesikondade haldamine Euroopa Liidus</OBJECT><CONTENT><PARA>Korduvad üleujutused Euroopas muudavad vajalikuks Euroopa Liidus vesikondade piiriülese haldamise. Nimetatud probleemi ei saa tõhusalt lahendada üksnes subsidiaarsuse põhimõtte alusel, sest üleujutused, nagu keskkonnaprobleemid üldse, ei tunne riigipiire. Probleemile sobiva pikaajalise lahenduse leidmine ei ole ainult praeguse julgeoleku küsimus, vaid puudutab ka eurooplaste tulevaste põlvkondade veega varustamise tungivat probleemi. Kõik märgid viitavad sellele, et praegune kliimamuutus, millega kaasneb rahvaarvu kasv, piirab järjest enam juurdepääsu joogiveele ning mõjutab ka tööstussektori ja eelkõige põllumajandussektori veega varustatust. Juba praegu on vesi muutunud maailmas strateegilise tähtsusega tooraineks. </PARA><PARA>Kuidas leida piiriülene lahendus ELi vesikondade probleemile, mis nõuab suuri investeeringuid ja märkimisväärset kapitali kontsentratsiooni? Kas Oderi vesikonnast ei võiks saada ühisprojekti näide, mis ühendab Saksamaad, Poolat ja Tšehhi Vabariiki ning mida rahastatakse ühtekuuluvusfondist?</PARA></CONTENT></QUEST>