<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000072">O-000072/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="96706">João Ferreira</PERSON>, <PERSON ID="28407">Willy Meyer</PERSON>, <PERSON ID="96988">Alfreds Rubiks</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000072">Teema: Ebasoodsad ilmastikutingimused</OBJECT><CONTENT><PARA>Äärmuslikel ilmastikutingimustel on Euroopa põllumajandustootmisele suur mõju. Paljudele liikmesriikidele on osaks saanud tugevad lumesajud ja väga madal temperatuur või pikad põuaperioodid, mis on tõsiselt mõjutanud selle aasta sügisest ja talvist puu- ja köögiviljasaaki ning toonud kaasa hävitavad tagajärjed karjamaadele, teraviljakultuuridele, viljapuuaedadele ning oliivisaludele, mida kasutatakse nii toiduainete kui ka loomasööda tootmiseks.</PARA><PARA>Nimetatud tingimuste tõttu kannavad põllumajandustootjad kahjusid ning neil on väga raske oma toodangut müüa. Olukorda halvendavad veelgi jätkuvalt madalad turuhinnad ja sissetulekukriis, millega paljud põllumajandustootjad peavad praeguses majanduslikus olukorras silmitsi seisma.</PARA><PARA>Nii käesolevaks aastaks kui ka tulevasteks aastateks prognoositakse põllumajandustoodangus olulist langust.</PARA><PARA>Milliseid meetmeid on komisjon võtnud või kavatseb võtta, et luua vastavalt parlamendi 21. septembri 2010. aasta resolutsioonis (<ANCHOR ID="1" FAMILY="TA" TYPE="P7-TA" YEAR="2010" NUMBER="0326">P7_TA(2010)0326</ANCHOR>) (loodusõnnetuste ja inimtegevusest tingitud katastroofide ennetamise kohta) esitatud soovitusele ELi rahastamisvahenditega põllumajandustootjate toetamiseks Euroopa riiklik põllumajanduslik kindlustusskeem?</PARA><PARA>Kas komisjon on kaalunud meetmete võtmist, et aidata põua ja tavatult külma talve tõttu kannatanud liikmesriike?</PARA><PARA>Milliseid kiireloomulisi meetmeid soovitab komisjon võtta, et kõnealuste ebasoodsate ilmastikutingimuste põhjustatud kahjusid hüvitada?</PARA></CONTENT></QUEST>