<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0026">O-0026/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28139">Carl Schlyter</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="28219">Daniel Caspary</PERSON> <GRPOL GRPOLID="2948">PPE</GRPOL> fraktsiooni nimel, <PERSON ID="28137">Kader Arif</PERSON> <GRPOL GRPOLID="2949">S&amp;D</GRPOL> fraktsiooni nimel, <PERSON ID="97229">Niccolò Rinaldi</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="96646">Helmut Scholz</PERSON> <GRPOL GRPOLID="2950">GUE/NGL</GRPOL> fraktsiooni nimel, <PERSON ID="33569">Syed Kamall</PERSON> <GRPOL GRPOLID="2969">ECR</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0026">Teema: Võltsimisvastase kaubanduslepingu ACTA (Anti-Counterfeiting Trade Agreement) läbirääkimiste läbipaistvus ja praegune olukord</OBJECT><CONTENT><PARA>Parlament on korduvalt palunud komisjonil ja nõukogul tagada võimalikult laialdane juurdepääs ACTA dokumentidele, eelkõige 18. detsembri 2008 raportis (Susta raport, <ANCHOR ID="1" FAMILY="TA" TYPE="P6-TA" YEAR="2008" NUMBER="0634">P6_TA(2008)0634</ANCHOR>, lõiked 14, 28) ja 11. märtsi 2009 raportis (Cashmani raport, <ANCHOR ID="2" FAMILY="TA" TYPE="P6-TA" YEAR="2009" NUMBER="0114">P6_TA(2009)0114</ANCHOR>), mille lõikes 26 on öeldud, et komisjon peaks tegema kohe avalikult kättesaadavaks kõik dokumendid, mis on seotud käimasolevate rahvusvaheliste läbirääkimistega võltsimisvastase kaubanduslepingu üle.</PARA><PARA>Parlament nõudis oma 9. veebruari 2010. aasta resolutsioonis Euroopa Parlamendi ja komisjoni vahelise läbi vaadatud raamkokkuleppe kohta järgmiseks õigusloomeperioodiks (<ANCHOR ID="3" FAMILY="TA" TYPE="P7-TA" YEAR="2009" NUMBER="0009">P7_TA(2009)0009</ANCHOR>), et talle antaks vahetut ja täielikku teavet eelkõige kaubandusküsimusi käsitlevate rahvusvaheliste lepingute ja teiste nõusolekumenetlust hõlmavate lepingute läbirääkimiste kõikides etappides, et täielikult täita Euroopa Liidu toimimise lepingu artiklit 218. Komisjon kinnitas 27. jaanuaril 2010, et ta kohustub tugevdama parlamendiga sidemeid nimetatud resolutsioonis kirjeldatud viisil.</PARA><PARA>Millal annab komisjon parlamendile juurdepääsu kõikidele ACTAga seotud alustekstidele, mille hulka kuuluvad eelkõige nõukogu volitused ACTA läbirääkimistel, ACTA läbirääkimiskohtumiste protokollid, ACTA peatükkide projektid ning ACTA osalejate kommentaarid peatükkide projektide kohta? </PARA><PARA>Kas komisjon on viinud läbi ACTA rakendamise mõju hindamise e-kaubandusele Euroopa Liidus ja kogu maailmas? Kuidas komisjon kavatseb tagada, et ACTA internetisätete täitmine on täielikus kooskõlas ühenduse õigustikuga ja kuidas komisjon kavatseb kõrvaldada vastuolud?</PARA><PARA>Kas komisjon on sellega nõus, et parlamendile tuleb anda juurdepääs ACTA dokumentidele enne uue raamlepingu jõustumist?</PARA></CONTENT></QUEST>