<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0082">O-0082/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4562">Giuseppe Gargani</PERSON> <COMMITTEE COMMID="823">Õiguskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0082">Teema: Poolas valitud Euroopa Parlamendi liikmete staatus</OBJECT><CONTENT><PARA>Euroopa Parlamendi valimisi Poolas reguleerib 23. jaanuari 2004. aasta õigusakt. Nimetatud õigusakti artiklis 9 sätestatakse, et valimistel võivad kandideerida isikud, kes täidavad järgmisi kriteeriume:</PARA><PARA>Euroopa Parlamendi valimistel Poola Vabariigis on kandideerimisõigus isikutel, kellel on õigus valida esindajaid Euroopa Parlamenti, kes on valimispäeval vähemalt 21-aastased, keda ei ole karistatud tahtliku kuriteo eest, kellele ei ole esitatud kohtulikku süüdistust ning kelle elukoht on kas Poola Vabariik või muu Euroopa Liidu liikmesriik, mille kodanik isik on olnud vähemalt 5 aastat.</PARA><PARA>Kõnealuse õigusakti 17. peatüki (volituste lõppemine ja lõpetamine) artikli 142 lõikes 1 kirjeldatakse võimalikke olukordi, mille tagajärjel Poolas valitud Euroopa Parlamendi liige kaotab oma koha parlamendis:</PARA><PARA>Euroopa Parlamendi liige kaotab oma koha järgmistel juhtudel: <BRK/></PARA><PARA>kandideerimisõiguse kaotamine   või kandideerimisõiguse puudumine valimispäeval;</PARA><PARA>valimispäeval artiklis 5 ja   artikli 6 lõikes 2 sätestatud ametikohal töötamine või Euroopa Parlamendi   ametiaja jooksul sellisele ametikohale nimetamine, arvestades lõiget   2; </PARA><PARA>valimine sejmi või senati liikmeks;</PARA><PARA>Euroopa Parlamendi liikmeks   valimise kehtetustamine. <BRK/></PARA><PARA>Nimetatud sätete koos kohaldamine tähendaks seda, et Euroopa Parlamendi liige kaotaks automaatselt oma liikmestaatuse, kui jõustub teda süüdi mõistev kohtuotsus. Poola parlamendi liikmete suhtes sarnaseid sätteid ei kohaldata.</PARA><PARA>Kas Poola rikub Euroopa Komisjoni arvates EÜ õigust (eelkõige Euroopa Ühenduste privileegide ja immuniteetide protokolli artiklit 10a) sellega, et säilitab riigi parlamendi liikmete ja Euroopa Parlamendi liikmete suhtes erinevad õigussätted?</PARA><PARA>Kas komisjon kavatseb pöörduda Euroopa Kohtu poole eesmärgiga tagada, et Poola viiks oma õigusaktidesse sisse muudatused, mis on vajalikud asutamislepingu nõuetekohaseks kohaldamiseks?</PARA></CONTENT></QUEST>