<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0086">O-0086/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="97129">Luigi de Magistris</PERSON>, <PERSON ID="96945">Marietje Schaake</PERSON>, <PERSON ID="96677">Cecilia Wikström</PERSON>, <PERSON ID="96692">Leonidas Donskis</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="97203">Ramon Tremosa i Balcells</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0086">Teema: "Suu kinni" seadus Itaalias</OBJECT><CONTENT><PARA>Itaalia parlament tutvub Berlusconi valitsuse ettepanekuga muuta telefonikõnede salajase pealtkuulamise seadust (eeskätt mis puudutab loa andmise kriteeriumeid ja menetlust, selle seaduse alla kuuluvate kuritegude liike, elektroonilist järelevalvet, pealtkuulamise loa kestust, telefonikõnede pealtkuulamise teel saadud teabe kasutamist seoses teiste kuritegudega ning erandeid parlamendiliikmetele ja preestritele) ja piirata pealtkuulatud telefonikõnede transkriptsioonide avaldamise võimalust, nähes ette karmid karistused meediale, sealhulgas uuele meediale, kes avaldab teavet kohtuliku uurimise kohta enne eelistungi etappi, st perioodil, mis võib Itaalias ulatuda kolmest kuni kuue aastani ja mõnikord ka kümne aastani.</PARA><PARA>Seoses uue seaduseelnõuga on Itaalias väljendatud tõsist muret: riiklik kohtunike ühendus kardab, et see nõrgestab kasutadaolevaid vahendeid, millega võidelda kuritegevuse vastu ja kaitsta kodanike julgeolekut. Itaalia ajalehetoimetajate liit, riiklik ajakirjandusliit ja ajakirjanike ühendus on nimetanud selle „suu kinni“ seaduseks, kritiseerides eeskätt suuri trahve, mida seaduseelnõu ette näeb. Ka USA ametivõimud, sealhulgas USA asejustiitsminister Lanny Breuer on väljendanud muret kavandatud muudatuste pärast.</PARA><PARA>1. Kas komisjon on seisukohal, et Itaalia telefonikõnede salajase pealtkuulamise seadus on proportsionaalne ja vastab Euroopa teabevabaduse ja ajakirjandusvabaduse normidele ning austab kodanike õigust teada, mis on tagatud Euroopa Liidu põhiõiguste hartaga artikliga 11, Euroopa inimõiguste konventsiooni artikliga 10 ja asjakohase kohtupraktikaga?</PARA><PARA>2. Kas komisjon leiab, et kavandatud muudatused on kooskõlas ELi eesmärgiga võidelda kuritegevusega Euroopas?</PARA><PARA>3. Kas komisjon on seisukohal, et kavandatud muudatused – mille väidetav eesmärk on hoida ära kohtuprotsessi saladuse rikkumist ja kaitsta eraelu puutumatust – on proportsionaalsed, arvestades seda, missugust mõju need avaldavad tegelikkuses, piirates oluliselt õiguskaitsetegevust kodanike turvalisuse tagamiseks kuritegevuse ennetamise ja allasurumise teel ning piirates teabevabadust?</PARA><PARA>4. Missuguseid samme astub komisjon, kindlustamaks, et teabevabaduse, sõnavabaduse ja ajakirjandusvabaduse järgimine oleks Itaalias ja ELis tagatud ning et võitlus organiseeritud kuritegevuse vastu oleks Itaalias ja ELis tõhus?</PARA></CONTENT></QUEST>