<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0029">O-0029/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4541">Elizabeth Lynne</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0029">Teema: Astma üldine levik Euroopa Liidus</OBJECT><CONTENT><PARA>Astmat esineb kõikjal Euroopa Liidus üha sagedamini sellisel määral, et astmasse tuleks hakata suhtuma kui rahvatervise üldisesse probleemi.   </PARA><PARA>Hiljuti Euroopa Parlamendis toimunud astmat käsitlenud konverentsi tulemused näitasid, et Euroopa Ravimiameti juhiseid, mis käsitlevad astma raviks kasutatavate ravimite kliinilisi uuringuid, ei ole ajakohastatud juba alates 2002. aastast ja nende aluseks olevad astmat puudutavad meditsiinilised vaated on vananenud ega kajasta haiguse süstemaatilist olemust.  See ei tule kindlasti kasuks patsientidele terves Euroopa Liidus. </PARA><PARA>Kuidas oleks võimalik viia sisse korrapärane teabevahetus tervishoiu ja tarbijakaitse peadirektoraadi ning Euroopa Ravimiameti vahel, et tagada konkreetseid haigusi puudutavate teadmiste pidev ajakohastamine?       </PARA><PARA>Kas ja kuidas on tervishoiu ja tarbijakaitse peadirektoraat võtnud arvesse kuuenda teadusuuringute raamprogrammi raames loodud GA2LENi uurimustulemusi ning edastanud need liikmesriikidele ja kõigile teistele selles valdkonnas tegutsevatele asjaomastele osalistele?     </PARA><PARA>Kas tervishoiu ja tarbijakaitse peadirektoraat on korrapäraselt kontaktis keskkonna peadirektoraadiga, et tagada astmat käsitlevate uurimustulemuste arvesse võtmine peadirektoraatide poliitikate ning tubaka tarbimist, siseõhu kvaliteeti ja heitkoguseid puudutavate algatuste kujundamisel?     </PARA></CONTENT></QUEST>