<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000035">O-000035/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="4544">Diana Wallis</PERSON>, <PERSON ID="4253">Frédérique Ries</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000035">Teema: Komisjoni ekspertrühmade raamistiku läbivaatamine, tasakaalustatud esindatus ning läbipaistvus </OBJECT><CONTENT><PARA>Komisjon vaatas hiljuti läbi komisjoni ekspertrühmasid reguleeriva raamistiku (SEK(2010)1360) ja (K(2010)7649).</PARA><PARA>ELi lepingu artiklis 9 on sätestatud, et „liit järgib [...] oma kodanike võrdsuse põhimõtet, mille kohaselt kohtlevad liidu institutsioonid, organid ja asutused kodanikke võrdselt”, ning Euroopa Ombudsmani Euroopa hea halduse tava eeskirjas sätestatakse, et „otsuste tegemisel tagab ametnik eraisiku huvide ja avaliku huvi tasakaalustatuse”. Praegu on paljude ekspertrühmade koosseis kallutatud erasektori ja eelkõige suurimate äriühingute kasuks.</PARA><PARA>1.  Raamistiku muudetud versioonis ei ole võetud meetmeid tasakaalustatumate ekspertrühmade poole püüdlemiseks ega suurendatud VKEde ja kodanikuühiskonna osalust ekspertrühmades. Kas komisjon nõustub sellega, et see viitab sellele, et tasakaalustatud nõuannete saamine ei ole kohustuslik? Kui ei nõustu, palume selgitust.</PARA><PARA>2.  Välisekspertide valimisel peab komisjon mainima, kas eksperdid esindavad teatava sidusrühma huve või kas nad peaksid olema mis tahes kaasatud sidusrühmast sõltumatud. Milliseid konkreetseid meetmeid kavatseb komisjon võtta mis tahes huvide konflikti vältimiseks kõnealuse viimase kategooria puhul? Eelkõige, kas komisjonil on kavas kohaldada tervise- ja tarbijaküsimuste peadirektoraadi suuniseid? </PARA><PARA>3.  Vastavalt ELi lepingu artiklile 1 ja artiklile 11 koos ELi toimimise lepingu artikliga 15, mis annab avalikkusele õiguse tutvuda dokumentidega, on läbipaistvus ELi institutsioonide jaoks otsuste tegemise aluspõhimõtteks. Kas komisjon kavatseb sellega seoses luua kasutajasõbraliku veebisaidi, kus avaldatakse kõik avalikud kandideerimiskutsed ja kõik olemasolevad eksperdirühmad nende täiskoosseisus ning kus tehakse üldsusele kättesaadavaks ka kõik protokollid? Kui jah, mis viisil ja millise ajavahemiku jooksul seda tehakse? Kui ei, palume selgitust.</PARA><PARA>4.  Kui läbipaistvus on nii komisjoni kui ka Euroopa Parlamendi ühine huvi, miks ei ole komisjon konsulteerinud Euroopa Parlamendiga enne raamistiku läbivaatamise osas lõpliku otsuse langetamist? Kas komisjon kavatseb seda veel teha?</PARA></CONTENT></QUEST>