<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0084">O-0084/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28582">Nikolaos Sifunakis</PERSON> <COMMITTEE COMMID="822">Kultuuri- ja hariduskomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0084">Teema: Olümpiarahu</OBJECT><CONTENT><PARA>Enne 2004. aasta Ateena olümpia- ja paraolümpiamänge lõi Rahvusvaheline Olümpiakomitee Rahvusvahelise Olümpiarahu Sihtasutuse ja Rahvusvahelise Olümpiarahu Keskuse, et olümpiarahu idee uuesti ellu äratada. Olümpiarahu traditsioon, mis sai alguse antiik-Kreeka mängudelt ja mida järgiti rohkem kui kaheteist sajandi vältel, tähendas igasuguse sõjategevuse katkestamist mängude ajal ning kandis rahusõnumit. Sihtasutus ja Keskus loodi selleks, et arutada konfliktide lahendamist ja rõhutada spordi rolli ühiskonnas.</PARA><PARA>Oma 2004. aasta 1. aprilli resolutsioonis P5_TA(2004)02701<FNREF/> kutsus Euroopa Parlament nõukogu üles toetama Rahvusvahelise Olümpiakomitee jõupingutusi edendada spordi kaudu rahu ja üksteisemõistmist. Euroopa Parlament ärgitas nõukogu iga kahe aasta tagant, enne igat suve- ja talveolümpiat, asja uuesti üle vaatama ning taas kinnitama oma toetust olümpiarahu algatusele enne Torino olümpiamänge 2006. aasta veebruaris Itaalias.</PARA><PARA>Kas nõukogu taas kinnitab oma toetust olümpiarahule Torino talveolümpia- ja paraolümpiamängude ajal?</PARA><PARA>Milliseid konkreetseid meetmeid võtab ta olümpiarahu järgimise tagamiseks?</PARA><PARA>Kas nõukogu kutsub kõiki liikmesriike, kandidaat- ja naaberriike ning kõiki olümpiamängudel osalevaid riike üles austama ja järgima olümpiarahu 2006. aasta talve- ja paraolümpiamängude ning sellele järgnevate olümpia- ja paraolümpimängude ajal?</PARA><FN FNID="FN1">  ELT C 103 E, 29.04.2004, lk 816.</FN></CONTENT></QUEST>