<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000142">O-000142/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="28244">Wolf Klinz</PERSON>, <PERSON ID="96683">Carl Haglund</PERSON>, <PERSON ID="26829">Siiri Oviir</PERSON>, <PERSON ID="4243">Dirk Sterckx</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000142">Teema: Rahvusvahelise Valuutafondi (IMF) uue tegevdirektori valimine ja euroala välisesindatus</OBJECT><CONTENT><PARA>IMF on avanud valikumenetluse uue tegevdirektori valimiseks. Kandidaatide ülesseadmise tähtaeg lõpeb 10. juunil 2011 ning IMFi juhatus peaks oma otsuse tegema 30. juuniks 2011. Valikumenetlus peaks olema avatud, tulemustel põhinev ja läbipaistev. </PARA><PARA>ELi liikmesriigist pärit kandidaat on sellele ametikohale asumiseks ametlikult soovi avaldanud. Mitu ELi liikmesriiki ja Euroopa Komisjoni president on üksteisest sõltumata teatanud, et toetavad kõnealust kandidaati. Seetõttu on esile kerkinud asjaolu, et ELis ja eelkõige euroalal ei ole siiani ametlikku kandidaatide ülesseadmise korda, mis käsitleks rahvusvaheliste finantsasutuste ametikohtadele esitatavate kandidaatide ühist valikut. See on järjekordne näide ELi toimimise lepingu artikli 138 eiramisest ning puudulikust koordineerimisest majandus- ja rahaliidu välisesindatuse küsimustes. </PARA><PARA>Euroala kaitseks oma huve IMFis ja teistes rahvusvahelistes organites jõulisemalt, kui tal oleks oma majanduslikule mõjuvõimule vastava ulatusega ühtne esindatus. Nagu Euroopa Keskpank on teatanud, oleks Euroopal soovitav tugevdada jõupingutusi üksmeele saavutamiseks, et mõjutada tulemuslikult globaalset arutelu nendes poliitikavaldkondades, mis hõlmavad makromajanduslikke, reguleerimise ja järelevalve ning valitsemise aspekte. Kas komisjon selgitaks seetõttu:</PARA><PARA>1.  Miks ta ei ole esitanud nõukogule ettepanekut ühise seisukoha vastuvõtmiseks nimetatud küsimuses, nagu on ette nähtud ELi toimimise lepingu artiklis 138? </PARA><PARA>2.  Millal esitab komisjon ettepaneku euroala ühtse välisesindamise kohta, et võimaldada euroalal rääkida ühel häälel majandus- ja rahaliidule erilist huvi pakkuvates küsimustes? Kas komisjon on nõus sellega, et sobiv tähtaeg niisuguse ettepaneku jaoks oleks hiljemalt majanduse juhtimise paketi jõustumise tähtaeg?</PARA><PARA>3.  Millal on EL omal algatusel võtnud Euroopa Ülemkogu 11. ja 12. detsembril 1998 vastuvõetud järeldustes soovitatud vajalikke meetmeid, et tagada ühiste seisukohtade ja ühiste arusaamade õigeaegne ja tulemuslik ettevalmistamine, milliseid võib esitada kolmandatele osalistele rahvusvahelistes foorumites?</PARA></CONTENT></QUEST>