<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000064">O-000064/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="96871">Michael Theurer</PERSON>, <PERSON ID="28116">Marian Harkin</PERSON>, <PERSON ID="4274">Olle Schmidt</PERSON>, <PERSON ID="97131">Giommaria Uggias</PERSON>, <PERSON ID="4335">Marielle de Sarnez</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000064">Teema: VKEde juurdepääs struktuurifondidele</OBJECT><CONTENT><PARA>Oma tegevuse laiendamiseks ja arendamiseks piisavale ja asjakohasele kapitalile juurdepääsemine on paljude Euroopa VKEde jaoks keeruline. Probleemile peaks tooma lahenduse praegune ühtekuuluvuspoliitika raamistik, eelkõige sellised eritoetused nagu JEREMIE ja JASMINE. Euroopa Parlamendi hiljutisest uuringust ,,Piirkondades VKEde arendamiseks suunatud struktuurifondide ning ELi poliitika mõju ja tõhusus” ilmneb aga, et olemasolevad vahendid ei ole piisavalt sihipärased, kuna puudub eristus VKEde eri liikide vahel. Uuringust selgub ka, et VKEdel on mitmeid probleeme, nagu taotlemisega seotud halduskoormus, aruandlus- ja auditeerimisnõuded, projektide eelneva rahastamise vajalikkus ning fondide ja programmide ühtlustatud eeskirjade puudumine. Lisaks sellele leitakse, et andmete puudumise tõttu ei ole ühtekuuluvuspoliitika tulemuste jälgimine VKEde osas piisav.</PARA><PARA>1.  Kas komisjon kavatseb muuta VKEdele projektide eelnevaks rahastamiseks esitatavad nõuded leebemaks?</PARA><PARA>2.  Kas komisjonil on kavas lihtsustada JEREMIE struktuuri (seoses haldusfondidega) ning parandada VKEde juurdepääsu JEREMIEle?</PARA><PARA>3.  Kuidas kavatseb komisjon lihtsustada VKEde juurdepääsu struktuurifondidele? </PARA><PARA>4.  Kuidas kavatseb komisjon tagada, et VKEde rahastamine oleks sihipärasem, võttes eelkõige arvesse VKEde erisugusust?</PARA><PARA>5.  Kuidas kavatseb komisjon tagada kontrollandmete parema kasutamise ning hindamise nende rahaliste vahendite osas, mis eraldatakse VKEdele struktuuri- ja ühtekuuluvusfondidest?</PARA><PARA>6.  Kas komisjon kavatseb pöörata rohkem tähelepanu noorettevõtjatele spetsiaalse algrahastuse loomisele?</PARA><PARA>7.  Kas komisjon toetab suutlikkuse suurendamist VKEde rahastamisel?</PARA><PARA>8.  Kuidas lahendab komisjon lahknevuse VKEde rahaliste vajaduste ja pakkumiskutsete tsüklite vahel?</PARA><PARA>9.  Kas komisjon kavatseb vähendada kaasrahastamise nõudeid nende ELi rahastatavate programmide osas, mis on suunatud VKEdele (st ühtekuuluvuspoliitika, seitsmes raamprogramm, konkurentsivõime ja uuendustegevuse raamprogramm, arukas energeetika)?</PARA></CONTENT></QUEST>