<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0083">O-0083/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="2341">Michael Gahler</PERSON>, <PERSON ID="1263">Elmar Brok</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0083">Teema: Laogai toodete import Euroopa Liitu</OBJECT><CONTENT><PARA>Laogai on Hiina Rahvavabariigi (HRV) sunnitöövanglate süsteem. Euroopa Parlament on Laogai süsteemi hukka mõistnud ning see on ELi ja HRV inimõigustedialoogi alaline teema. Enamik Laogai vanglaid kujutab endast äriühingunimega majandusüksusi. Ärinimed varjavad vanglate toodangu tegelikku olemust ning seetõttu müüakse neid tooteid vabalt nii HRVs kui ka muudes riikides. Tõendeid sellise teguviisi kohta leidub paljudes ärikataloogides, eelkõige kataloogis Dun &amp; Bradstreet, kus on ära toodud 330 teadaoleva Laogai vangla andmed. Laogai vanglad reklaamivad oma toodangut ka internetis. On tuvastatud ligikaudu 500 vanglat, mille reklaam on internetis. Kuigi seda suudetakse harva tõestada, pärineb Laogai süsteemist tõenäoliselt enamik Hiinas valmistatud võltstoodetest.</PARA><PARA>Ameerika Ühendriigid on oma seaduse alusel, mis keelab vangide valmistatud toodete impordi, keelanud mitmete selliste äriühingute toodete müügi oma turul. ELil niisugust seadust (veel) ei ole.</PARA><PARA>Arvestades, et ELi tarbijaid ja ettevõtjaid tuleb kaitsta olukorra eest, kus nad tahtmatult ostavad Laogai tooteid; võttes arvesse Euroopa Parlamendi resolutsioone Laogai süsteemi hukkamõistmise kohta ning ELi ja HRV inimõigustedialoogi,</PARA><PARA>1. mida kavatseb komisjon ette võtta, et vältida Laogai toodete ja/või muude vangide valmistatud toodete otsest või kaudset importi ELi;</PARA><PARA>2. millal alustab komisjon võimalikult tihedat koostööd USA asutustega, eelkõige USA tolliga nimetatud kauba avastamise küsimuses;</PARA><PARA>3. milliseid meetmeid kavatseb komisjon võtta, et vältida kõlvatut konkurentsi, mis on tingitud Rahvusvahelise Tööbüroo üldpõhimõtete rikkumisest vangilaagrites, kus vange sunnitakse üldsuse tarbeks kaupu tootma;</PARA><PARA>4. kas komisjon kavatseb käsitleda seda tundlikku teemat HRVga peetavatel läbirääkimistel, et saavutada vastastikku siduv kokkulepe, mille kohaselt HRV takistaks Laogai toodete otsest või kaudset importi ELi ja/või nende müüki HRVs ELi äriühingutele?</PARA></CONTENT></QUEST>