<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000036">O-000036/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96898">Ioannis A. Tsoukalas</PERSON>, <PERSON ID="2278">Paul Rübig</PERSON>, <PERSON ID="28219">Daniel Caspary</PERSON>, <PERSON ID="96827">Birgit Schnieber-Jastram</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000036">Teema: Haruldaste muldmetallide tarne tagamine Euroopas</OBJECT><CONTENT><PARA>Haruldased muldmetallid on otsustava tähtsusega sadade kõrgtehnoloogiliste rakenduste puhul ja keskkonnasäästlike tehnoloogiate arendamisel (nt tuuleturbiinid, hübriidsõidukid jne), ning seetõttu Euroopa konkurentsivõimelisuse jaoks äärmiselt olulised. Kuigi haruldasi muldmetalle leidub maakoores üsna rohkelt, on nende kasutuselevõtt majanduslikult keeruline. ELi tööstus sõltub praegu täielikult haruldaste muldmetallide impordist Hiinast, kellel on valdkonnas praktiliselt monopoolne seisund – 97% haruldaste muldmetallide maailmatoodangust on Hiina kontrolli all. Hiina valduses on 36% maailma teadaolevatest haruldaste muldmetallide aktiivsetest varudest (ja hinnanguliselt 59% koguvarudest), ning samal ajal jätkab Hiina kahepoolsete kokkulepete sõlmimist, et saada enda valdusesse teadaolevaid varusid üle maailma. Hiina ühendab oma haruldaste muldmetallide tööstuse vertikaalse ülesehituse tõhusa uurimis- ja arendustegevusega, ning on juba saavutanud olulise konkurentsieelise haruldaste muldmetallide rafineerimisel ning sulamite ja lõpptoodete tootmisel, samal ajal kui ELi tööstusel puuduvad nii juurdepääs haruldaste muldmetallide toorainele kui ka teaduslikud oskusteadmised haruldaste muldmetallide töötlemiseks. Kuna ülemaailmne nõudlus haruldaste muldmetallide järele kasvab, siis on Hiina juba teatanud oluliste ekspordipiirangute kehtestamisest.</PARA><PARA>Kas ELil on olemas terviklik strateegia haruldaste muldmetallide valdkonnas? Kas komisjon on hinnanud haruldaste muldmetallide tarne olulisust Euroopa tööstusele? Hinnangute kohaselt tekib juba 2014. aastal haruldaste muldmetallide maailmatoodangus 40 000 tonnine puudujääk, mis võib eelkõige ELi tööstusele märkimisväärseid probleeme põhjustada, sealhulgas järsk hinnatõus. Milliseid lühiajalisi meetmeid kavatseb komisjon haruldaste muldmetallide valdkonnas võtta, kooskõlas Euroopa toorainealgatuses sõnastatud sammastega?</PARA><PARA>Kuidas kavatseb komisjon käsitleda haruldaste muldmetallide tundlikku teemat oma regulaarses dialoogis Hiinaga? Milline on praegune olukord Maailma Kaubandusorganisatsioonis? Milliseid meetmeid on komisjon koos oma partneritega võtnud, et leida muid haruldaste muldmetallide allikaid ja vähendada Euroopa tööstuse tarneriski? </PARA><PARA>Kas komisjon on kaalunud võimalust, arvestades, et haruldasi muldmetalle on vaja mitte ainult kõrgtehnoloogiliste rakenduste ja keskkonnasäästlike tehnoloogiate jaoks, vaid ka oluliste meditsiini- ja kaitserakenduste puhul, et tuleks luua haruldaste muldmetallide ladustamissüsteem (USA, Jaapani ja Korea eeskujul), eesmärgiga tagada haruldaste muldmetallide piisav tarne ja stabiilne hind? Millised on väljavaated haruldaste muldmetallide ringlussevõtuks ELis? Kas haruldaste muldmetallide asendamisel on oluline osa järgmises teadustegevuse raamprogrammis? Kuidas kavatseb komisjon ergutada haruldasi muldmetalle kasutavaid ELi ettevõtteid arendama ja ekspluateerima muid allikaid ELis, Gröönimaal või arengumaades?</PARA></CONTENT></QUEST>