<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0069">O-0069/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0069">Teema: Võimalikud väärtpaberibörside ühinemised Euroopa Liidus ja ELi finantsturgude tulevane arhitektuur</OBJECT><CONTENT><PARA>Kas Euroopa Komisjon on teadlik hiljutistest sündmustest väärtpaberibörsidel ja ELi kahe või enama peamise börsi võimalikust ühinemisest?</PARA><PARA>Kas komisjon peab kohaseks, arvestades mitte üksnes käibetaset, vaid ka kaubandustegevuse mõju kogu Euroopa turul, et ELi konkurentsireeglid sellele ühinemisele ei kohaldu ja ainult asjaga otseselt seotud riiklikud ametiasutused on pädevad hindama kontsentratsiooniaspekte ja/või valitsevat seisundit riigisisesel ja Euroopa turul, kusjuures nad võivad omal äranägemisel otsustada, kas konsulteerida komisjoniga või mitte? Selline paistab praegu olukord seoses tööga, mille Ühendkuningriigi Office of Fair Trading (ausa kaubanduse amet) ja konkurentsikomisjon on ette võtnud.</PARA><PARA>Arvestades olemasoleva konkurentsiga Euroopa kolme suure väärtpaberibörsi - Euronext'i, Londoni Väärtpaberibörsi ja Saksa Börsi (Deutsche Börse AG) - vahel, on tekkinud põhjendatud mure, et võimalik konsolideerumine võib börsiturul häireid tekitada ja omandiväärtpaberitega kauplejatele ning klientidele liigset hinnakujundussurvet avaldada. Mis puutub börsil pakutavatesse kauplemisteenustesse, siis takistaks kahe börsi ühinemine hindade jätkuvat alanemist, mis oleks nende konkurentsist tulenenud. Millised tagajärjed võivad komisjoni arvates olla kõrgematel kauplemistasudel, mis võivad viia tehingute arvu vähenemiseni ja avaldada negatiivset mõju likviidsusele? Milline võiks olla nende tagajärgede mõju ELi finantsteenuste turu tulevasele struktuurile?</PARA><PARA>Millist mõju võiks komisjoni arvates avaldada NYSE ümberkujundamine avalikuks börsiettevõtteks, samuti võimalikud edasised ühinemised ja ülevõtmised Euroopa väärtpaberibörsidel? </PARA></CONTENT></QUEST>