<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000058">O-000058/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="99416">Nikolaos Salavrakos</PERSON>, <PERSON ID="21817">Mario Borghezio</PERSON>, <PERSON ID="96994">Fiorello Provera</PERSON>, <PERSON ID="97196">Oreste Rossi</PERSON>, <PERSON ID="97198">Mara Bizzotto</PERSON>, <PERSON ID="96654">Jaroslav Paška</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ000058">Teema: Sisserändajate olukord Kreekas</OBJECT><CONTENT><PARA>Kreeka-Türgi maapiiri ületab erakordselt suur hulk ebaseaduslikke sisserändajaid ning see moodustab 90% kõigist ELis registreeritud ebaseaduslikest piiriületustest. Piirivalve kiirreageerimisrühma (RABIT) saatmine Kreeka-Türgi piirile aastal 2010 vähendas esialgu ebaseaduslike sisserändajate arvu. Frontexi andmetel kasvas aga 2011. aasta teisel poolel ebaseaduslik sisseränne Kreekasse järsult kuni 350 piiriületuseni päevas. Seda on peamiselt põhjustanud araabia kevade sündmused ja asjaolu, et Türgi on kehtestanud viisavabaduse naaberriikidega. Seda tehti ilma, et oleks võetud piisavaid meetmeid välispiiride kaitseks ebaseadusliku sisserände ning kuritegelike võrgustike organiseeritud inimkaubanduse ja rändajate salaja üle piiri toimetamise eest. Lisaks sellele ei järgita tagasivõtulepinguid. Praegune olukord ohustab ELi julgeolekut.</PARA><PARA>Aastal 2010 võttis Kreeka vastu rände juhtimise riikliku tegevuskava, millel on olnud teatavaid positiivseid tulemusi. Aastal 2011 loodi uued teenistused varjupaigataotlejate avalduste läbivaatamiseks ja taotlejate esialgseks vastuvõtmiseks.</PARA><PARA>ÜRO pagulaste ülemvolinik on seisukohal, et Dublini II määrusega ei nähta ette vajalikke mehhanisme, mis tagaksid vastutuse võrdse jagamise. ÜRO pagulaste ülemvolinik märgib ühtlasi, et ebaseaduslik piiriületamine paneb mõnedele, eriti ELi välispiiril asuvatele liikmesriikidele ebavõrdselt suured kohustused. Sisserändega tegelemine nõuab märkimisväärselt suuri vahendeid ja jõupingutusi ajal, kui Kreeka on raskes finantsolukorras.</PARA><PARA>1.  Milliseid meetmeid kavatseb komisjon võtta selleks, et toetada Kreeka ametivõime ELi fondide vahendite kasutamisel ning anda piirkonnale tehnilist abi eesmärgiga tagada sisserände probleemile lahenduse leidmine kogu ELi ulatuses?</PARA><PARA>2.  Kas komisjon kavatseb teha ettepaneku vaadata läbi Dublini II määrus, et rakendada õiglane ja tõhus süsteem, millega tagaks kindlalt varjupaigataotlejate inimõiguste järgimine ELis?</PARA><PARA>3.  Milliseid meetmeid võiks komisjon võtta selleks, et ergutada Türgit täitma tagasivõtulepinguid ning aidata Türgi ametivõimudel võidelda tõhusalt inimkaubanduse ja organiseeritud kuritegevuse vastu?</PARA></CONTENT></QUEST>