<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000073">O-000073/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, <PERSON ID="4398">Gianni Vattimo</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="96692">Leonidas Donskis</PERSON>, <PERSON ID="28246">Alexander Alvaro</PERSON>, <PERSON ID="97203">Ramon Tremosa i Balcells</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000073">Teema: Ungari põhiseaduse muutmine</OBJECT><CONTENT><PARA>Ungari ametivõimud on esitanud parlamendile põhiseaduse eelnõu<FNREF FNIDREF="FN1"/>, milles viidatakse põhjendusele püüelda ideaali poole ühendada Ungari rahvas, pidades silmas välismaal elavaid ungarlasi<FNREF FNIDREF="FN2"/>; piiratakse konstitutsioonikohtu võimu<FNREF FNIDREF="FN3"/>; muudetakse konstitutsioonikohtu liikmete, audiitorite koja presidendi ja keskpanga juhataja ametisoleku aegu; määratletakse abielu ja perekonda viisil, mis välistab üksikvanematega pered, vabaabielus elavad ja samasoolised paarid<FNREF FNIDREF="FN4"/>; keelatakse diskrimineerimine, välja arvatud seksuaalse sättumuse, vanuse ja geneetiliste omaduste alusel<FNREF FNIDREF="FN5"/>; kaotatakse ära ja ühendatakse inimõigustega tegelevaid organeid<FNREF FNIDREF="FN6"/>; sätestatakse, et „loote elu” on „kaitstud eostamise hetkest alates”<FNREF FNIDREF="FN7"/>; tehakse usulisi viiteid kristlusele ning selle rollile rahvuse säilitamisel<FNREF FNIDREF="FN8"/> ning nähakse ette võimalik lisahäälte andmine alaealistele või nende emadele<FNREF FNIDREF="FN9"/> ning hääleõiguse andmine välismaal elavatele ungarlastele<FNREF FNIDREF="FN10"/>. Põhiseaduse reformimisele on vastu opositsiooniparteid ja valitsusvälised organisatsioonid<FNREF FNIDREF="FN11"/>, kes on kritiseerinud protsessi läbipaistmatuse, ebapiisava konsulteerimise ja lühikese tähtaja tõttu ning põhiseaduse sisu demokraatliku kontrollimehhanismi laialilammutamise tõttu<FNREF FNIDREF="FN12"/>. Euroopa Nõukogu komisjon „Demokraatia õiguse kaudu” (Veneetsia komisjon) kutsus Ungari ametivõime üles tagama suuremat paindlikkust, avatust ja kompromissimeelsust ning esitas soovitusi, ning PACE<FNREF FNIDREF="FN13"/> kutsus 25. märtsil nimetatud komisjoni üles esitama iseseisvat arvamust. Põhiseaduse eelnõu plaanitakse vastu võtta aprilli teises pooles<FNREF FNIDREF="FN14"/>.</PARA><PARA>Kas komisjon jälgib Ungari põhiseaduse reformiprotsessi, et kontrollida, kas plaanitud reformid on kooskõlas ELi aluslepingute ja õigusaktidega ning eelkõige Euroopa Liidu lepingu artiklitega 2, 6 ja 7, tavapäraste demokraatlike põhiseaduslike põhimõtetega ning EP valimiste hääleõigust käsitlevate eeskirjadega? Millise hinnangu annab komisjon protsessile ning milliseid meetmeid kavatseb võtta? Kas komisjon on arvamusel, et need muudatused võiksid tuua kaasa võimaliku diskrimineerimise rahvuse, etnilise päritolu, seksuaalse sättumuse, usutunnistuse või veendumuste alusel ning võrdse kohtlemise põhimõtte rikkumise? Kas komisjon kavatseb kutsuda Ungari ametivõime üles ootama ära Veneetsia komisjoni arvamust ning järgima seejärel viimase soovitusi enne põhiseaduse eelnõu vastuvõtmist?</PARA><FN FNID="FN1">  Ungari ametivõimude esitatud teksti ingliskeelne versioon on kättesaadaval siin: http://www.euractiv.com/sites/all/euractiv/files/CONSTITUTION_in_English__DRAFT.pdf, Ungari ametivõimud põhiseaduse preambulit ei esitanud, kuid seda saab lugeda siit: http://www.euractiv.com/sites/all/euractiv/files/BRNEDA224_004970.pdf. Valitsusvälised organisatsioonid esitasid nende dokumentide teise tõlkeversiooni ning juhtisid tähelepanu Ungari ametivõimude esitatud tõlke vigadele ja väljajätmistele.</FN><FN FNID="FN2">  Artikkel D.</FN><FN FNID="FN3">  Eelarveküsimused, maksud ja tollimaksud: artikli 24 lõige 4 on Ungari ametivõimude ja valitsusväliste organisatsioonide esitatud tõlgetes erinev; välja on jäetud actio popularis.</FN><FN FNID="FN4">  Artikkel M ja preambul: „Kõige olulisem raamistik meie kooseksisteerimiseks on perekond ja rahvas, kelle meid omavahel ühendavad põhiväärtused on lojaalsus, usk ja armastus” (Ungari ametivõimude esitatud tõlge); perekond on „rahva ellujäämise alus”.</FN><FN FNID="FN5">  XIV artikli lõige 2: „Ungari tagab kõigile põhiõigused diskrimineerimata soo, rassi, värvi, etnilise või sotsiaalse päritolu, rahvusliku päritolu, puude, keele, usutunnistuse, poliitilise või muu arvamuse, omandi, sünni või muu tingimuse alusel” (Ungari ametivõimude esitatud versioon).</FN><FN FNID="FN6">  Näiteks vähemuste ombudsman ning parlamendi andmekaitse ja teabevabaduse volinik.</FN><FN FNID="FN7">  II artikkel: „... loote elu kaitstakse eostamise hetkest alates” (Ungari ametivõimude esitatud versioon).</FN><FN FNID="FN8">  Preambul: „Tunnustame kristluse rolli oma rahvuse säilitamisel”… „Kuningas Istvįn I Püha…viis meie riigi kristlikusse Euroopasse” (Ungari ametivõimude esitatud tõlge). Põhiseaduses on kirjas, et seda tõlgendatakse selle preambuli põhjal: artikli Q lõige 3.</FN><FN FNID="FN9">  Või muule isikule või seaduslikule esindajale: XXI artikli lõige 2; Ungari ametivõimude ja valitsusväliste organisatsioonide esitatud tõlked on erinevad.</FN><FN FNID="FN10">  XXI artikli lõige 1: Ungari ametivõimude ja valitsusväliste organisatsioonide esitatud tõlked on erinevad. Peale selle nähakse ette eriolukorra laiaulatuslikud normid ning põhiõiguste kohaldamise peatamine; põhiseadusesse ei ole lisatud viidet õigusliku tagasiulatuva jõu kohta; kehtestatakse eluaegne vanglakaristus: IV artikli lõige 1, valitsusväliste organisatsioonide esitatud põhiseaduse originaalversioon; kehtiv põhiseadus tühistatakse.</FN><FN FNID="FN11">  Nad otsustasid boikoteerida selleteemalisi arutelusid pärast seda, kui valitsus vähendas konstitutsioonikohtu võimu, kui viimane oli teinud valitsusele ebasobiva otsuse.</FN><FN FNID="FN12">  Vt näiteks Ungari kodanikuvabaduste liidu (HCLU), Eötvös Kįroly poliitika instituudi ja Ungari Helsingi komitee dokumente: http://helsinki.hu/Friss_anyagok/htmls/820.</FN><FN FNID="FN13">  Euroopa Nõukogu Parlamentaarne Assamblee.</FN><FN FNID="FN14">  2/3 häälteenamusega praeguses parlamendikoosseisus pärast 4/5 häälteenamust nõudva seaduse tühistamist; referendumit ei korraldata.</FN></CONTENT></QUEST>