<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0084">O-0084/04/variant1</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4429">Robert Goebbels</PERSON> ja <PERSON ID="4346">Miguel Martínez Martínez</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="4556">Nirj Deva</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0084">Teema: Võlakergendus arengumaadele pärast Iraagi võlakohustuse kärpimist</OBJECT><CONTENT><PARA>Pariisi Klubi, millesse kuulub19 laenuandjat riiki, sealhulgas 12 ELi liikmesriiki, nõustus 21. novembril 2004 Berliinis kärpima Iraagi võlakohustust 80%, et abistada riiki ülesehitusel. Võlgnevus kustutatakse kolmes osas – 30% koheselt, 2005. aastal veel 30% ja 2008. aastal 20%.</PARA><PARA>Vajadus Iraagi stabiliseerimiseks on arusaadav ja pole kahtlustki, et riigi võlakohustuse nii järsk kärpimine aitab nendele pingutustele kaasa. Eeldades, et paljud kõige vaesemad riigid maailmas peavad ikkagi oma võlakohustusi täitma, tuleks Pariisi Klubi samme Iraagi võlakohustuse kärpimiseks kiita heaks üksnes siis, kui näidatakse üles samasugust soovi kustutada maailma kõigi arengumaade võlgnevused. On tehtud loendamatuid algatusi, et hõlbustada toimetulekut võlakohustustega ja muuta võlakohustuste täitmise nõudeid. Ehkki mõned algatused on aidanud vähendada riikide võlakoormat, on teiste algatuste pärast mõned riigid kaotanud, seda võlakergenduse saajaks kvalifitseerumise suvaliste eeskirjade tõttu. Ainus tõeline tee edasi kõikide laenuandjate ning eriti rahvusvaheliste institutsioonide ja liikmesriikide valitsuste jaoks on leppida kokku arengumaade võlakohustuste täielikus kustutamises. Kõik ÜRO liikmesriigid andsid allkirja aastatuhande arengueesmärkidele. Arengumaade tagasimakstava võlasumma kärpimine ja säästetud raha suunamine põhiteenusteks, nagu tervishoid ja haridus, aitaks liikuda aastatuhande arengueesmärkide täitmise poole.</PARA><PARA>Kas nõukogu on nõus, et MAE arengueesmärkide saavutamiseks tuleks võlakergenduse andmisel võtta aluseks pigem vajadus kui geopoliitiline tähtsus?</PARA><PARA>Kas eeldusel, et arengumaade suurimate laenuandjate hulgas on nii palju ELi liikmesriike, kavatseb nõukogu võtta mingeid meetmeid selle tagamiseks, et ükski ELi liikmesriik poleks vastutav arenguriikide kestvate võlakohustuste eest? Kas eesistujariik Luksemburg võiks seada selle küsimuse selle poolaasta keskseks arengueesmärgiks?</PARA></CONTENT></QUEST>